qundao/data-zh-poetry huggingface dataset:
皇帝上太上皇帝壽樂曲·上壽用崇安之曲
作者：崔敦詩
朝代：宋

凝旒肅穆，鳴佩舂容。
有酒伊醑，管磬其從。
典禮絢縟，威儀恪共。
頌堯之壽，與天比隆。
皇帝上太上皇帝壽樂曲·五舉酒用老人星見之曲
作者：崔敦詩
朝代：宋

奕奕南極，應期曜靈。
祥暉昭衍，次丙躔丁。
事垂漢史，名著甘經。
錫符祚聖，億萬斯齡。
皇帝上太上皇帝壽樂曲·公卿入門用禮安之曲
作者：崔敦詩
朝代：宋

端闈肅啟，金奏和聲。
有來濟濟，燁其華纓。
度中規矩，步協英莖。
一人達孝，百辟丕承。
皇帝上太上皇帝壽樂曲·再舉酒用大椿之曲
作者：崔敦詩
朝代：宋

培植自古，質淳以全。
凌傲霜雹，盤薄風煙。
朝菌焉識，楚蓂詎肩。
聳柯擢幹，終古蒼然。
皇帝上太上皇帝壽樂曲·四舉酒用祥龜之曲
作者：崔敦詩
朝代：宋

粵有靈物，負圖效祥。
蓮棲蓍宿，錦文有章。
天和發越，睿澤滂洋。
泝于宮沼，美應昭彰。
皇帝上太上皇帝壽樂曲·太上皇帝初舉酒用蟠桃之曲
作者：崔敦詩
朝代：宋

結根閬苑，登實瑶池。
紅雲駢艷，瑞露含滋。
味參石髓，名配松脂。
王母一笑，河水漣漪。
皇帝上太上皇帝壽樂曲·皇帝上太上皇壽酒用福安之曲
作者：崔敦詩
朝代：宋

笙鏞皦繹，簨簴騰驤。
奉觴介壽，龍衮黼裳。
盛儀克舉，至德用章。
刑于四海，化洽風揚。
皇帝上太上皇帝壽樂曲·酒一行罷用萬壽無疆之舞
作者：崔敦詩
朝代：宋

三紀御圖，道豐德盛。
化洽兆民，功光列聖。
畀託有歸，脫屣萬乘。
優游法宮，頤神養性。
岧岧具闕，豐麗靖淵。
游神象外，玩意物先。
爲衆父父，尊榮配天。
大福備祿，何千萬年。
皇帝上太上皇帝壽樂曲·酒再行罷用聖德重光之舞
作者：崔敦詩
朝代：宋

於穆聖子，仁天智神。
體剛立極，寶儉化民。
美政畢舉，舊章聿遵。
舞以象德，擬韶實倫。
龍樓問寢，前殿奉巵。
密承慈訓，不怠其祗。
海宇豐阜，邊陲晏夷。
于以養志，福祿來宜。
皇帝上太上皇帝壽樂曲·降坐用福安之曲
作者：崔敦詩
朝代：宋

慶典具舉，皇慈溥將。
禮光長樂，事掩未央。
佩環濟濟，金石鏘鏘。
天容有懌，言旋建章。
皇帝上太上皇帝壽樂曲·陞坐用聖安之曲
作者：崔敦詩
朝代：宋

簪纓列序，羽衛分行。
雉扇爰徹，天威煒煌。
清明在躬，顒顒昂昂。
咸拜稽首，萬壽無疆。
郊祀樂章·登門肆赦皇帝升御座宮架奏黄鍾宮乾安之曲
作者：崔敦詩
朝代：宋

大禮備矣，鑾車闐闐。
帝來維何，賚及幅員。
有聲伊肅，有容伊虔。
彼雉斯開，帝坐中天。
郊祀樂章·皇帝入小次宮架奏黄鍾宮儀安之曲
作者：崔敦詩
朝代：宋

匏尊既舉，蘇席未移。
有德斯顧，靡神不娭。
物情肅穆，天宇清夷。
宅中受命，永復邦基。
郊祀樂章·皇帝還大次宮架奏黄鍾宮憩安之曲
作者：崔敦詩
朝代：宋

應天以實，已事而踆。
氈案朝帝，竹宮拜神。
靈光下燭，協氣斯陳。
神祿時萬，基圖日新。
郊祀樂章·皇帝降御座宮架奏黄鍾宮乾安之曲
作者：崔敦詩
朝代：宋

帝坐中天，流澤演迤。
厥蒙伊民，歌舞以喜。
澤流普矣，民喜偕矣。
駕言徂歸，福祿同矣。
郊祀樂章·送神宮架奏圜鍾宮誠安之曲一成
作者：崔敦詩
朝代：宋

奕奕宗祀，煌煌禮文。
高靈下墮，精意升聞。
熙事既畢，忽乘青雲。
敢拜明况，永清世氛。
金國使人到闕紫宸殿宴參軍色致語口號
作者：崔敦詩
朝代：宋

春風黄繖下清廂，纓弁蟬聯宴未央。
萬國文明周禮樂，九重端穆舜衣裳。
雲低殿幄星辰近，漏轉宮花日月長。
聖主寬仁盟好永，和聲細入鹿鳴章。
金國賀會慶節使人到闕集英殿宴致語口號
作者：崔敦詩
朝代：宋

盛節簪紳宴玉京，紅雲深護赭袍明。
寶花合座天香滿，仙羽分陳御斝行。
原隰有光交信睦，廟堂無事樂和平。
歡心協氣知多少，盡在今朝九奏聲。
金國賀會應聖節使人到闕集英殿宴致語口號
作者：崔敦詩
朝代：宋

良月欣臨震夙辰，恩涵雨露燕羣臣。
遥連漢岳三呼應，徐聽虞韶九奏淳。
仙篆縈風浮廣殿，卿雲擎日護嚴宸。
奉觴更喜嘉賓會，同祝吾皇萬壽春。
金國賀正旦使人到闕紫宸殿宴致語口號
作者：崔敦詩
朝代：宋

九重帳殿敞層空，清曉羣臣宴鎬宮。
神護翠華居北極，春隨黄傘下東風。
觴行隠隠紅雲裏，仗轉曈曈瑞日中。
看取乾坤俱壽域，兩朝時節聘車通。
金國賀正旦使人到闕紫宸殿宴致語口號·其一
作者：崔敦詩
朝代：宋

東風初滿殿前旗，環珮舂容侍燕時。
帝澤普涵春自暖，人心同樂日先遲。
三峰影裏瞻鼇動，九奏聲中看鳳儀。
更喜使華齊獻壽，八方何地不熙熙。
金國賀正旦使人到闕紫宸殿宴致語口號·其二
作者：崔敦詩
朝代：宋

仗轉曈曈曉色暾，千官齊望赭袍尊。
食苹鳴鹿迷天樂，泳藻游魚沐聖恩。
香泛流霞涵雨露，春隨和奏滿乾坤。
使華同上南山壽，近識宸顔一倍溫。
金國賀正旦使人到闕集英殿宴致語口號
作者：崔敦詩
朝代：宋

四時和氣轉洪鈞，昨夜璿杓正指寅。
萬玉鳴班朝廣殿，五雲扶輦下端宸。
翠旄低引仙韶度，寶斝徐傳御醴醇。
看取年年來信使，定知天地一家春。
金國賀正旦使人到闕集英殿宴致語口號
作者：崔敦詩
朝代：宋

殿頭清蹕起晴雷，萬歲聲中扇影開。
曉日青旗明絳闕，春風黄傘傍瑶臺。
卿雲湧瑞扶天座，仙露流甘入御盃。
要識八荒俱壽域，年年常看使星來。
会庆圣节使人到阙集英殿宴致语口号
作者：崔敦诗
朝代：宋

云护轻霜漏晓晴，日高黄伞影亭亭。
六龙卫跸来临座，五凤仪韶下舞庭。
地涌南山朝帝殿，天回北斗挹仙酿。
侍臣匠识宸颜喜，时顾皇皇二使星。
会庆圣节使人到阙集英殿宴致语口号
作者：崔敦诗
朝代：宋

云护轻霜漏晓晴，日高黄伞影亭亭。六龙卫跸来临座，五凤仪韶下舞庭。地涌南山朝帝殿，天回北斗挹仙醽。侍臣匠识宸颜喜，时顾皇皇二使星。
六州
作者：崔敦诗
朝代：宋
体裁：词

商秋吉，嘉会协中辛。
涓路寝，修禋祀，圣德昭清。
端志虑，罄竭斋精。
锦绣排天仗，羽卫滨纷。
朝太室、返中宸。
被衮接神明。
时平天时俱清晏，兼丰年和气，品物达芳馨。
瞻熉座，舂容娭燕三灵。
奠瑶爵，荐量币，清思呦冥冥。
望昆仑。
嘉祥塞絪緼。
诚殚礼洽庆休成。
润泽被生民。
端门肆眚，昕庭称贺，俱将景福万寿、祝双亲。
六州
作者：崔敦诗
朝代：宋

商秋吉，嘉会协中辛。涓路寝，修禋祀，圣德昭清。端志虑，罄竭斋精。锦绣排天仗，羽卫缤纷。朝太室、返中宸。被衮接神明。时平天时俱清晏，兼丰年和气，品物达芳馨。瞻熉座，舂容娭燕三灵。奠瑶爵，荐量币，清思呦冥冥。望昆仑。嘉祥塞絪缊。诚殚礼洽庆休成。润泽被生民。端门肆眚，昕庭称贺，俱将景福万寿、祝双亲。
六州·商秋吉
作者：崔敦诗
朝代：宋

商秋吉，嘉会协中辛。
涓路寝，修禋祀，圣德昭清。
端志虑，罄竭斋精。
锦绣排天仗，羽卫滨纷。
朝太室、返中宸。
被衮接神明。
时平天时俱清晏，兼丰年和气，品物达芳馨。
瞻熉座，舂容娭燕三灵。
奠瑶爵，荐量币，清思呦冥冥。
望昆仑。
嘉祥塞絪缊。
诚殚礼洽庆休成。
润泽被生民。
端门肆眚，昕庭称贺，俱将景福万寿、祝双亲。
十二时
作者：崔敦诗
朝代：宋

勋华并、天胙昌期。圣德茂重离。英明经远，浚哲昭微。宝俭更深慈。观万国、累洽重熙。对明时。报礼秩神祇。玉帛奏华夷。雍肃显相，百辟各钦祗。奄嘉虞英璧奠华滋。
神安坐、景气澄虚。极光焰、烛长丽。展诗应律，万舞逶迟。三献洽皇仪。垂露浸庆祜来宜。礼无违。鸣鸾临帝阙，飞凤下天倪。清和寰宇，霈泽一朝驰。醇化无为。万祀巩洪基。
十二时慢
作者：崔敦诗
朝代：宋
体裁：词

勋华并、天胙昌期。圣德茂重离。英明经远，浚哲昭微。宝俭更深慈。观万国、累洽重熙。对明时。报礼秩神祗。玉帛奏华夷。雍肃显相，百辟各钦祗。奄嘉虞英璧奠华滋。神安坐、景气澄虚。极光焰、烛长丽。展诗应律，万舞逶迟。三献洽皇仪。垂露浸庆祜来宜。礼无违。鸣鸾临帝阙，飞凤下天倪。清和寰宇，霈泽一朝驰。醇化无为。万祀巩洪基。
史贞义女咏
作者：崔敦诗
朝代：宋
体裁：古风

生平爱游览，维舟濑江浔。再拜谒贞女，清风洒烦襟。贞女不可作，衋然伤我心。荒凉古祠下，落日沧波深。穹碑当道周，剥落莓苔侵。留此万古名，不与形俱沈。
和唐致远蜡梅
作者：崔敦诗
朝代：宋

万木折冰雪，千葩谢华秾。谁约金童仙，冲寒下严风。恼人风味深，缕衣立隆冬。旁有玉京子，含香笑相逢。夜水吐玉龙，月窗影相重。诗情太牢落，聊以二友供。清标体黄裳，素姿掩凡容。东君著意先，群英绝追踪。
和唐致远蜡梅
作者：崔敦诗
朝代：宋

万木折冰雪，千葩谢华秾。
谁约金童仙，衝寒下严风。
恼人风味深，缕衣立隆冬。
旁有玉京子，含香笑相逢。
夜水吐玉龙，月窗影相重。
诗情太牢落，聊以二友供。
清标体黄裳，素姿掩凡容。
东君着意先，群英绝追踪。
和甄监簿述怀
作者：崔敦诗
朝代：宋

一鸣当日众俱惊，曾掞天庭赋太清。
宦路喜君方晚遇，文场推我是虚声。
短材漫饱支离粟，藻思宜粲沆瀣英。
近喜和光成莫逆，嘉名洋溢鲁诸生。
和甄监簿述怀
作者：崔敦诗
朝代：宋

一鸣当日众俱惊，曾掞天庭赋太清。宦路喜君方晚遇，文场推我是虚声。短材漫饱支离粟，藻思宜餐沆瀣英。近喜和光成莫逆，嘉名洋溢鲁诸生。
方壶
作者：崔敦诗
朝代：宋
体裁：七言绝句

垂杨阴下小亭池，浓绿繁红掩映宜。挟册独来谁共语，海棠相对笑人痴。
正月六日集玉壶次才元韵
作者：崔敦诗
朝代：宋
体裁：七言律诗

铃索文书晚罢休，归来欲赋畔牢愁。感君尊酒招要意，适我湖山烂熳游。隔岸柳烟匀拂掠，近溪梅粉半漂流。千林紫翠无穷在，后会应须到上头。
淳熙七年春帖子 光尧寿圣宪天体道性仁诚德经武纬文太上皇帝閤六首 其二
作者：崔敦诗
朝代：宋

欲识春回处，君王献寿时。
矞云扶宝座，和气入瑶巵。
淳熙七年春帖子 光尧寿圣宪天体道性仁诚德经武纬文太上皇帝閤六首 其六
作者：崔敦诗
朝代：宋

一气暗随鸾辂动，万祥给会衮衣朝。
康衢歌吹东风裏，满听儿童善祝尧。
淳熙七年春帖子 其一 光尧寿圣宪天体道性仁诚德经武纬文太上皇帝閤六首
作者：崔敦诗
朝代：宋
体裁：五言绝句

欲识春回处，长生大帝家。万年枝耸翠，千岁果开花。
淳熙七年春帖子 其三 光尧寿圣宪天体道性仁诚德经武纬文太上皇帝閤六首
作者：崔敦诗
朝代：宋
体裁：五言绝句

欲识春回处，晴峰俯碧泉。岩峦犹积雪，草木已生烟。
淳熙七年春帖子 其二 光尧寿圣宪天体道性仁诚德经武纬文太上皇帝閤六首
作者：崔敦诗
朝代：宋
体裁：五言绝句

欲识春回处，君王献寿时。矞云扶宝座，和气入瑶卮。
淳熙七年春帖子 其五 光尧寿圣宪天体道性仁诚德经武纬文太上皇帝閤六首
作者：崔敦诗
朝代：宋
体裁：七言绝句

聚景园中芳意换，望湖楼下绿波长。厖眉自识车音美，时有絪缊夹道香。
淳熙七年春帖子 其六 光尧寿圣宪天体道性仁诚德经武纬文太上皇帝閤六首
作者：崔敦诗
朝代：宋
体裁：七言绝句

一气暗随鸾辂动，万祥给会衮衣朝。康衢歌吹东风里，满听儿童善祝尧。
淳熙七年春帖子 其四 光尧寿圣宪天体道性仁诚德经武纬文太上皇帝閤六首
作者：崔敦诗
朝代：宋
体裁：七言绝句

冰消宿沼悠扬动，烟暖寒林约略青。试上龙楼回远望，朝来生绿画罗屏。
淳熙七年春帖子 寿圣齐明广慈太上皇后閤六首 其一
作者：崔敦诗
朝代：宋
体裁：五言绝句

天上春光别，东皇管领来。初从旗气转，旋逐跸声回。
淳熙七年春帖子 寿圣齐明广慈太上皇后閤六首 其三
作者：崔敦诗
朝代：宋
体裁：五言绝句

天上春光别，时康乐事繁。烟花浮阆苑，露叶簇金盘。
淳熙七年春帖子 寿圣齐明广慈太上皇后閤六首 其二
作者：崔敦诗
朝代：宋
体裁：五言绝句

天上春光别，融融物态宜。彤庭花气暖，黄道日轮迟。
淳熙七年春帖子 寿圣齐明广慈太上皇后閤六首 其五
作者：崔敦诗
朝代：宋
体裁：七言绝句

玉压阑干日影长，云窗侍女昼焚香。琅函自检长生箓，金管时书急就章。
淳熙七年春帖子 寿圣齐明广慈太上皇后閤六首 其六
作者：崔敦诗
朝代：宋
体裁：七言绝句

花边破日红千叠，柳际匀烟翠一层。阅尽风光长不老，绿车当见从云仍。
淳熙七年春帖子 寿圣齐明广慈太上皇后閤六首 其六
作者：崔敦诗
朝代：宋

花边破日红千迭，柳际匀烟翠一层。
阅尽风光长不老，绿车当见从云仍。
淳熙七年春帖子 寿圣齐明广慈太上皇后閤六首 其四
作者：崔敦诗
朝代：宋
体裁：七言绝句

苍龙檠辇道春回，尽把韶华入酒杯。但见殿前移仗退，已闻苑内奏花开。
淳熙七年春帖子·光尧寿圣宪天体道性仁诚德经武纬文太上皇帝閤六首
作者：崔敦诗
朝代：宋

欲识春回处，长生大帝家。万年枝耸翠，千岁果开花。欲识春回处，君王献寿时。矞云扶宝座，和气入瑶卮。欲识春回处，晴峰俯碧泉。岩峦犹积雪，草木已生烟。冰消宿沼悠扬动，烟暖寒林约略青。试上龙楼回远望，朝来生绿画罗屏。聚景园中芳意换，望湖楼下绿波长。厖眉自识车音美，时有絪缊夹道香。一气暗随鸾辂动，万祥给会衮衣朝。康衢歌吹东风里，满听儿童善祝尧。
淳熙七年春帖子·寿圣齐明广慈太上皇后閤六首
作者：崔敦诗
朝代：宋

天上春光别，东皇管领来。初从旗气转，旋逐跸声回。天上春光别，融融物态宜。彤庭花气暖，黄道日轮迟。天上春光别，时康乐事繁。烟花浮阆苑，露叶簇金盘。苍龙檠辇道春回，尽把韶华入酒杯。但见殿前移仗退，已闻苑内奏花开。玉压阑干日影长，云窗侍女昼焚香。琅函自检长生箓，金管时书急就章。花边破日红千叠，柳际匀烟翠一层。阅尽风光长不老，绿车当见从云仍。
淳熙七年端午帖子词 皇后閤六首 其一
作者：崔敦诗
朝代：宋
体裁：五言绝句

玉燕垂符小，珠囊结艾青。更将长命缕，侵晓奉慈庭。
淳熙七年端午帖子词 皇后閤六首 其三
作者：崔敦诗
朝代：宋
体裁：七言绝句

玉斝浮菖追令节，宝箱储药趁灵辰。细开角黍询前事，应助吾皇念直臣。
淳熙七年端午帖子词 皇后閤六首 其二
作者：崔敦诗
朝代：宋
体裁：五言绝句

厚德承三殿，柔风被八纮。欲知勤俭化，当暑浣衣清。
淳熙七年端午帖子词 皇后閤六首 其二
作者：崔敦诗
朝代：宋

厚德承三殿，柔风被八纮。
欲知勤俭化，当暑澣衣清。
淳熙七年端午帖子词 皇后閤六首 其五
作者：崔敦诗
朝代：宋
体裁：七言绝句

翠云幕卷迎风殿，零露盘高待月台。应上君王千万寿，霓裳吹下九天来。
淳熙七年端午帖子词 皇后閤六首 其四
作者：崔敦诗
朝代：宋
体裁：七言绝句

日永荇池闲画舫，风清蚕馆入新丝。内人斗草归能说，今岁山中艾出迟。
淳熙七年端午帖子词 皇帝閤六首 其一
作者：崔敦诗
朝代：宋
体裁：五言绝句

赤伏祥晖盛，黄离治象亨。天时四序正，君德万方明。
淳熙七年端午帖子词 皇帝閤六首 其三
作者：崔敦诗
朝代：宋
体裁：五言绝句

日御秋秋永，云峰叠叠繁。宸心定忘暑，长算入中原。
淳熙七年端午帖子词 皇帝閤六首 其三
作者：崔敦诗
朝代：宋

日御秋秋永，云峰迭迭繁。
宸心定忘暑，长算入中原。
淳熙七年端午帖子词 皇帝閤六首 其二
作者：崔敦诗
朝代：宋
体裁：五言绝句

采缕盘金丽，香蒲镂玉匀。君王千万寿，岁岁乐兹辰。
淳熙七年端午帖子词 皇帝閤六首 其五
作者：崔敦诗
朝代：宋
体裁：七言绝句

松碧涵风清度曲，梅黄过雨密留阴。翠寒堂上全无暑，定起人间扇暍心。
淳熙七年端午帖子词 皇帝閤六首 其六
作者：崔敦诗
朝代：宋
体裁：七言绝句

黄道星辰移企翼，青冥风露近飞檐。翠华晚过凌虚殿，一色明珠十二帘。
淳熙七年端午帖子词 皇帝閤六首 其四
作者：崔敦诗
朝代：宋
体裁：七言绝句

光浮水槛虚黄盖，凉满冰台待翠舆。日转槐龙天近午，汗衣犹听讲筵书。
淳熙七年端午帖子词·皇后閤六首
作者：崔敦诗
朝代：宋

玉燕垂符小，珠囊结艾青。更将长命缕，侵晓奉慈庭。厚德承三殿，柔风被八纮。欲知勤俭化，当暑浣衣清。玉斝浮菖追令节，宝箱储药趁灵辰。细开角黍询前事，应助吾皇念直臣。日永荇池闲画舫，风清蚕馆入新丝。内人斗草归能说，今岁山中艾出迟。翠云幕卷迎风殿，零露盘高待月台。应上君王千万寿，霓裳吹下九天来。
淳熙七年端午帖子词·皇帝閤六首
作者：崔敦诗
朝代：宋

赤伏祥晖盛，黄离治象亨。天时四序正，君德万方明。采缕盘金丽，香蒲镂玉匀。君王千万寿，岁岁乐兹辰。日御秋秋永，云峰叠叠繁。宸心定忘暑，长算入中原。光浮水槛虚黄盖，凉满冰台待翠舆。日转槐龙天近午，汗衣犹听讲筵书。松碧涵风清度曲，梅黄过雨密留阴。翠寒堂上全无暑，定起人间扇暍心。黄道星辰移企翼，青冥风露近飞檐。翠华晚过凌虚殿，一色明珠十二帘。
淳熙二年春帖子词 光尧寿圣宪天体道太上皇帝閤六首 其一
作者：崔敦诗
朝代：宋

嶰管今朝应，璇杓昨夜旋。
耕桑三万里，一样乐尧天。
淳熙二年春帖子词 光尧寿圣宪天体道太上皇帝閤六首 其五
作者：崔敦诗
朝代：宋

楼阁隔年余旧雪，园林连夜着新花。
东皇拟作行春计，先到长生大帝家。
淳熙二年春帖子词 光尧寿圣宪天体道太上皇帝閤六首 其四
作者：崔敦诗
朝代：宋

九重云气鬰崔嵬，日转青旗瑞色开。
晨跸一声春又到，太平天子上瑶杯。
淳熙二年春帖子词 其一 光尧寿圣宪天体道太上皇帝閤六首
作者：崔敦诗
朝代：宋
体裁：五言绝句

嶰管今朝应，璿杓昨夜旋。耕桑三万里，一样乐尧天。
淳熙二年春帖子词 其三 光尧寿圣宪天体道太上皇帝閤六首
作者：崔敦诗
朝代：宋
体裁：五言绝句

采柏浮仙醁，凝酥点寿盘。君王千万岁，长奉两宫欢。
淳熙二年春帖子词 其二 光尧寿圣宪天体道太上皇帝閤六首
作者：崔敦诗
朝代：宋
体裁：五言绝句

事已高超古，心犹切为民。慈颜应有喜，房宿正当晨。
淳熙二年春帖子词 其五 光尧寿圣宪天体道太上皇帝閤六首
作者：崔敦诗
朝代：宋
体裁：七言绝句

楼阁隔年馀旧雪，园林连夜著新花。东皇拟作行春计，先到长生大帝家。
淳熙二年春帖子词 其六 光尧寿圣宪天体道太上皇帝閤六首
作者：崔敦诗
朝代：宋
体裁：七言绝句

景龙门上华灯动，黄鹄池边翠浪通。一一春光须作主，从今二十四番风。
淳熙二年春帖子词 其四 光尧寿圣宪天体道太上皇帝閤六首
作者：崔敦诗
朝代：宋
体裁：七言绝句

九重云气郁崔嵬，日转青旗瑞色开。晨跸一声春又到，太平天子上瑶杯。
淳熙二年春帖子词 寿圣明慈太上皇后閤六首 其三
作者：崔敦诗
朝代：宋
体裁：五言绝句

翠辇西湖路，雕盘北苑花。时平无外事，随意趁年华。
淳熙二年春帖子词 寿圣明慈太上皇后閤六首 其二
作者：崔敦诗
朝代：宋
体裁：五言绝句

宝殿春朝退，瑶池夜宴深。明朝是人日，时复问晴阴。
淳熙二年春帖子词 寿圣明慈太上皇后閤六首 其二
作者：崔敦诗
朝代：宋

宝殿春朝退，瑶池夜宴深。
明朝是人日，时復问晴阴。
淳熙二年春帖子词 寿圣明慈太上皇后閤六首 其五
作者：崔敦诗
朝代：宋
体裁：七言绝句

日溶凤沼摇波暖，云护龙楼倒影长。读罢黄庭无一事，好风吹动百花香。
淳熙二年春帖子词 寿圣明慈太上皇后閤六首 其六
作者：崔敦诗
朝代：宋
体裁：七言绝句

院落韶光归柳色，郊原耕信到菖芽。望春台下□□软，不见游龙有外家。
淳熙二年春帖子词 寿圣明慈太上皇后閤六首 其四
作者：崔敦诗
朝代：宋
体裁：七言绝句

扇开雉影红云起，帘卷虾须画烛明。三十六宫齐进酒，盘金小胜缕长生。
淳熙二年春帖子词 寿圣明慈太上皇后閤六首 其四
作者：崔敦诗
朝代：宋

扇开雉影红云起，帘卷虾鬚画烛明。
三十六宫齐进酒，盘金小胜缕长生。
淳熙二年春帖子词·光尧寿圣宪天体道太上皇帝閤六首
作者：崔敦诗
朝代：宋

嶰管今朝应，璿杓昨夜旋。耕桑三万里，一样乐尧天。事已高超古，心犹切为民。慈颜应有喜，房宿正当晨。采柏浮仙醁，凝酥点寿盘。君王千万岁，长奉两宫欢。九重云气郁崔嵬，日转青旗瑞色开。晨跸一声春又到，太平天子上瑶杯。楼阁隔年馀旧雪，园林连夜著新花。东皇拟作行春计，先到长生大帝家。景龙门上华灯动，黄鹄池边翠浪通。一一春光须作主，从今二十四番风。
淳熙二年春帖子词·寿圣明慈太上皇后閤六首
作者：崔敦诗
朝代：宋

玉管和声度，金铺丽景迟。思齐文母圣，春日受春祺。宝殿春朝退，瑶池夜宴深。明朝是人日，时复问晴阴。翠辇西湖路，雕盘北苑花。时平无外事，随意趁年华。扇开雉影红云起，帘卷虾须画烛明。三十六宫齐进酒，盘金小胜缕长生。日溶凤沼摇波暖，云护龙楼倒影长。读罢黄庭无一事，好风吹动百花香。院落韶光归柳色，郊原耕信到菖芽。望春台下□□软，不见游龙有外家。
淳熙二的春帖子词·寿圣明慈太上皇后合六首
作者：崔敦诗
朝代：宋
体裁：五言绝句

玉管和声度，金铺丽景迟。思齐文母圣，春日受春祺。
淳熙元年端午帖子词 皇帝閤六首 其一
作者：崔敦诗
朝代：宋
体裁：五言绝句

双秀云牟实，三眠雪茧丰。无人知帝力，浑在舜弦中。
淳熙元年端午帖子词 皇帝閤六首 其三
作者：崔敦诗
朝代：宋
体裁：五言绝句

采缕萦朱户，芳菰剪翠筒。风光天上别，景物世间同。
淳熙元年端午帖子词 皇帝閤六首 其二
作者：崔敦诗
朝代：宋
体裁：五言绝句

御柳垂波绿，宫槐覆幄凉。香风随步辇，偏到殿中央。
淳熙元年端午帖子词 皇帝閤六首 其五
作者：崔敦诗
朝代：宋
体裁：七言绝句

幽芳拂拂朝香度，密叶阴阴昼影圆。玉食未应须角黍，君王端是念忠贤。
淳熙元年端午帖子词 皇帝閤六首 其六
作者：崔敦诗
朝代：宋
体裁：七言绝句

双人绿艾消民沴，五色朱丝奉帝龄。向晚封章都阅遍，翠舆初过水心亭。
淳熙元年端午帖子词 皇帝閤六首 其四
作者：崔敦诗
朝代：宋
体裁：七言绝句

千年桃印明金殿，百子榴房照绮疏。清晓宫门放鱼钥，内家催进恤刑书。
淳熙元年端午帖子词·皇帝閤六首
作者：崔敦诗
朝代：宋

双秀云牟实，三眠雪茧丰。无人知帝力，浑在舜弦中。御柳垂波绿，宫槐覆幄凉。香风随步辇，偏到殿中央。采缕萦朱户，芳菰剪翠筒。风光天上别，景物世间同。千年桃印明金殿，百子榴房照绮疏。清晓宫门放鱼钥，内家催进恤刑书。幽芳拂拂朝香度，密叶阴阴昼影圆。玉食未应须角黍，君王端是念忠贤。双人绿艾消民沴，五色朱丝奉帝龄。向晚封章都阅遍，翠舆初过水心亭。
淳熙八年春帖子词 太上皇后閤六首 其一
作者：崔敦诗
朝代：宋
体裁：五言绝句

春晓慈闱启，君王奏问安。和声调嶰管，欢颂献椒盘。
淳熙八年春帖子词 太上皇后閤六首 其三
作者：崔敦诗
朝代：宋
体裁：五言绝句

春夕慈闱永，瑶池乐未央。管弦声合奏，灯月影交光。
淳熙八年春帖子词 太上皇后閤六首 其二
作者：崔敦诗
朝代：宋
体裁：五言绝句

春昼慈闱静，宫帘日上徐。焚香开竺典，滴露写仙书。
淳熙八年春帖子词 太上皇后閤六首 其五
作者：崔敦诗
朝代：宋
体裁：七言绝句

郁葱嘉气满蓬莱，天子双称万寿杯。朝罢乐音迎复道，雕舆同上望春台。
淳熙八年春帖子词 太上皇后閤六首 其五
作者：崔敦诗
朝代：宋

鬰葱嘉气满蓬莱，天子双称万寿杯。
朝罢乐音迎复道，琱舆同上望春台。
淳熙八年春帖子词 太上皇后閤六首 其六
作者：崔敦诗
朝代：宋
体裁：七言绝句

有象升平属好春，九衢歌舞乐芳辰。濯龙门外车如水，应笑豪华汉外亲。
淳熙八年春帖子词 太上皇后閤六首 其四
作者：崔敦诗
朝代：宋
体裁：七言绝句

昨夜三更斗柄旋，东风催放百花鲜。飞来峰下溶新绿，流得春光到外边。
淳熙八年春帖子词 太上皇帝閤六首 其一
作者：崔敦诗
朝代：宋
体裁：五言绝句

翠管吹寒去，青旗卷仗来。慈皇千万寿，春日上春杯。
淳熙八年春帖子词 太上皇帝閤六首 其三
作者：崔敦诗
朝代：宋

凤苑开丹燕，龙楼下翠华。
天工不敢住，春日着春花。
淳熙八年春帖子词 太上皇帝閤六首 其三
作者：崔敦诗
朝代：宋
体裁：五言绝句

凤苑开丹燕，龙楼下翠华。天工不敢住，春日著春花。
淳熙八年春帖子词 太上皇帝閤六首 其二
作者：崔敦诗
朝代：宋
体裁：五言绝句

剪玉酥花细，盘金綵胜宜。六宫呈妙巧，春日颂春祺。
淳熙八年春帖子词 太上皇帝閤六首 其五
作者：崔敦诗
朝代：宋
体裁：七言绝句

今岁东皇作意迟，春朝恰近上元期。长生宫殿花开了，便放人间十万枝。
淳熙八年春帖子词 太上皇帝閤六首 其六
作者：崔敦诗
朝代：宋
体裁：七言绝句

高蹈殊庭二十春，随时游乐为同民。翠舆黄伞西湖路，老耨年年喜望尘。
淳熙八年春帖子词 太上皇帝閤六首 其四
作者：崔敦诗
朝代：宋
体裁：七言绝句

亲提神器授今皇，帝德王功日日昌。万宇熙台无一事，湖山好处赏风光。
淳熙八年春帖子词·太上皇后閤六首
作者：崔敦诗
朝代：宋

春晓慈闱启，君王奏问安。和声调嶰管，欢颂献椒盘。春昼慈闱静，宫帘日上徐。焚香开竺典，滴露写仙书。春夕慈闱永，瑶池乐未央。管弦声合奏，灯月影交光。昨夜三更斗柄旋，东风催放百花鲜。飞来峰下溶新绿，流得春光到外边。郁葱嘉气满蓬莱，天子双称万寿杯。朝罢乐音迎复道，雕舆同上望春台。有象升平属好春，九衢歌舞乐芳辰。濯龙门外车如水，应笑豪华汉外亲。
淳熙八年春帖子词·太上皇帝閤六首
作者：崔敦诗
朝代：宋

翠管吹寒去，青旗卷仗来。慈皇千万寿，春日上春杯。剪玉酥花细，盘金綵胜宜。六宫呈妙巧，春日颂春祺。凤苑开丹燕，龙楼下翠华。天工不敢住，春日著春花。亲提神器授今皇，帝德王功日日昌。万宇熙台无一事，湖山好处赏风光。今岁东皇作意迟，春朝恰近上元期。长生宫殿花开了，便放人间十万枝。高蹈殊庭二十春，随时游乐为同民。翠舆黄伞西湖路，老耨年年喜望尘。
淳熙八年端午帖子词 太上皇后閤六首 其一
作者：崔敦诗
朝代：宋
体裁：五言绝句

菰黍团云白，菖花剪玉长。晚凉新月上，水殿按霓裳。
淳熙八年端午帖子词 太上皇后閤六首 其三
作者：崔敦诗
朝代：宋
体裁：五言绝句

翰墨消长日，尊罍占远风。纤尘吹不到，人在玉壶中。
淳熙八年端午帖子词 太上皇后閤六首 其二
作者：崔敦诗
朝代：宋
体裁：五言绝句

海上千年实，峰头十丈花。年年当令节，同献玉皇家。
淳熙八年端午帖子词 太上皇后閤六首 其五
作者：崔敦诗
朝代：宋
体裁：七言绝句

水晶宫阙净涵虚，历历南风度玉除。金井辘轳声欲晓，内人来奏问安书。
淳熙八年端午帖子词 太上皇后閤六首 其五
作者：崔敦诗
朝代：宋

水晶宫阙浄涵虚，历历南风度玉除。
金井辘轳声欲晓，内人来奏问安书。
淳熙八年端午帖子词 太上皇后閤六首 其六
作者：崔敦诗
朝代：宋
体裁：七言绝句

万年枝下绿阴长，拂石时来坐晚凉。别殿笙歌催宴早，千门铺月静焚香。
淳熙八年端午帖子词 太上皇后閤六首 其四
作者：崔敦诗
朝代：宋
体裁：七言绝句

宝月骖鸾采结垂，朝来新写上皇诗。金盘有露凉生早，玉宇无尘冻解迟。
淳熙八年端午帖子词 太上皇帝閤六首 其一
作者：崔敦诗
朝代：宋
体裁：五言绝句

待月长生殿，迎风太液池。慈颜欢乐日，圣德盛明时。
淳熙八年端午帖子词 太上皇帝閤六首 其三
作者：崔敦诗
朝代：宋
体裁：五言绝句

莲叶看龟上，桐花引凤栖。圣人千万寿，福禄与天齐。
淳熙八年端午帖子词 太上皇帝閤六首 其二
作者：崔敦诗
朝代：宋
体裁：五言绝句

濯濯风涵柳，英英露泻荷。微凉无限意，分付舜弦歌。
淳熙八年端午帖子词 太上皇帝閤六首 其五
作者：崔敦诗
朝代：宋
体裁：七言绝句

了无尘累可关情，坐见寰区乐太平。弄水看花聊燕适，倚松餐菊偶经行。
淳熙八年端午帖子词 太上皇帝閤六首 其六
作者：崔敦诗
朝代：宋
体裁：七言绝句

竹殿阴阴间绿槐，日长棋罢看流杯。北窗风味沈沈静，南内时新节节来。
淳熙八年端午帖子词 太上皇帝閤六首 其四
作者：崔敦诗
朝代：宋
体裁：七言绝句

采索谩萦长命缕，紫芽安用引年菖。只将三纪休兵德，圣寿宜同泰华长。
淳熙八年端午帖子词·太上皇后閤六首
作者：崔敦诗
朝代：宋

菰黍团云白，菖花剪玉长。晚凉新月上，水殿按霓裳。海上千年实，峰头十丈花。年年当令节，同献玉皇家。翰墨消长日，尊罍占远风。纤尘吹不到，人在玉壶中。宝月骖鸾采结垂，朝来新写上皇诗。金盘有露凉生早，玉宇无尘冻解迟。水晶宫阙净涵虚，历历南风度玉除。金井辘轳声欲晓，内人来奏问安书。万年枝下绿阴长，拂石时来坐晚凉。别殿笙歌催宴早，千门铺月静焚香。
淳熙八年端午帖子词·太上皇帝閤六首
作者：崔敦诗
朝代：宋

待月长生殿，迎风太液池。慈颜欢乐日，圣德盛明时。濯濯风涵柳，英英露泻荷。微凉无限意，分付舜弦歌。莲叶看龟上，桐花引凤栖。圣人千万寿，福禄与天齐。采索谩萦长命缕，紫芽安用引年菖。只将三纪休兵德，圣寿宜同泰华长。了无尘累可关情，坐见寰区乐太平。弄水看花聊燕适，倚松餐菊偶经行。竹殿阴阴间绿槐，日长棋罢看流杯。北窗风味沈沈静，南内时新节节来。
淳熙六年春帖子词 皇后閤五首 其一
作者：崔敦诗
朝代：宋

何处春来早，光风入九门。
未翻池荇翠，先着壁椒温。
淳熙六年春帖子词 皇后閤五首 其一
作者：崔敦诗
朝代：宋
体裁：五言绝句

何处春来早，光风入九门。未翻池荇翠，先著壁椒温。
淳熙六年春帖子词 皇后閤五首 其三
作者：崔敦诗
朝代：宋
体裁：七言绝句

明朝嘉气满慈闱，亲侍君王献玉卮。一样酥盘俱手制，百般綵胜总春宜。
淳熙六年春帖子词 皇后閤五首 其三
作者：崔敦诗
朝代：宋

明朝嘉气满慈闱，亲侍君王献玉巵。
一样酥盘俱手制，百般綵胜总春宜。
淳熙六年春帖子词 皇后閤五首 其二
作者：崔敦诗
朝代：宋
体裁：五言绝句

何处春来早，坤仪物意熙。烟生金屋重，日上玉阶迟。
淳熙六年春帖子词 皇后閤五首 其五
作者：崔敦诗
朝代：宋
体裁：七言绝句

清明小苑条桑地，和暖平川浴种天。圣主俭勤游乐少，只将敦朴示民先。
淳熙六年春帖子词 皇后閤五首 其四
作者：崔敦诗
朝代：宋
体裁：七言绝句

风光天上倍常殊，花压阑干昼影舒。虚几自临中令帖，明窗时展大家书。
淳熙六年春帖子词 皇帝閤六首 其一
作者：崔敦诗
朝代：宋
体裁：五言绝句

今岁韶光好，时逢大有年。条风方被物，菖叶又催田。
淳熙六年春帖子词 皇帝閤六首 其三
作者：崔敦诗
朝代：宋
体裁：五言绝句

今岁韶光好，田闾气象淳。政平无横赋，粟贱少穷民。
淳熙六年春帖子词 皇帝閤六首 其二
作者：崔敦诗
朝代：宋

今岁韶光好，年中两见春。
余寒九日在，芳意一朝新。
淳熙六年春帖子词 皇帝閤六首 其二
作者：崔敦诗
朝代：宋
体裁：五言绝句

今岁韶光好，年中两见春。馀寒九日在，芳意一朝新。
淳熙六年春帖子词 皇帝閤六首 其五
作者：崔敦诗
朝代：宋
体裁：七言绝句

千门晓日山河丽，万国春风草木香。造化无私随发育，圣明天子是东皇。
淳熙六年春帖子词 皇帝閤六首 其六
作者：崔敦诗
朝代：宋
体裁：七言绝句

彫庭清跸转轻雷，凤管吹春入仗来。万籁有声皆善颂，八荒无地不熙台。
淳熙六年春帖子词 皇帝閤六首 其六
作者：崔敦诗
朝代：宋

雕庭清跸转轻雷，凤管吹春入仗来。
万籁有声皆善颂，八荒无地不熙台。
淳熙六年春帖子词 皇帝閤六首 其四
作者：崔敦诗
朝代：宋
体裁：七言绝句

东风先满殿前旗，御柳宫花次第知。连夜芳心相待发，侵朝柔思不胜垂。
淳熙六年春帖子词·皇后閤五首
作者：崔敦诗
朝代：宋

何处春来早，光风入九门。未翻池荇翠，先著壁椒温。何处春来早，坤仪物意熙。烟生金屋重，日上玉阶迟。明朝嘉气满慈闱，亲侍君王献玉卮。一样酥盘俱手制，百般綵胜总春宜。风光天上倍常殊，花压阑干昼影舒。虚几自临中令帖，明窗时展大家书。清明小苑条桑地，和暖平川浴种天。圣主俭勤游乐少，只将敦朴示民先。
淳熙六年春帖子词·皇帝閤六首
作者：崔敦诗
朝代：宋

今岁韶光好，时逢大有年。条风方被物，菖叶又催田。今岁韶光好，年中两见春。馀寒九日在，芳意一朝新。今岁韶光好，田闾气象淳。政平无横赋，粟贱少穷民。东风先满殿前旗，御柳宫花次第知。连夜芳心相待发，侵朝柔思不胜垂。千门晓日山河丽，万国春风草木香。造化无私随发育，圣明天子是东皇。彫庭清跸转轻雷，凤管吹春入仗来。万籁有声皆善颂，八荒无地不熙台。
淳熙六年端午帖子词 皇后閤五首 其一
作者：崔敦诗
朝代：宋
体裁：五言绝句

剪玉菰筒翠，盘金綵缕长。宫中多燕喜，天下正明昌。
淳熙六年端午帖子词 皇后閤五首 其三
作者：崔敦诗
朝代：宋
体裁：七言绝句

斗草人归午漏徐，宫帘不动玉窗虚。旋开蕊笈寻仙典，闲点松腴试法书。
淳熙六年端午帖子词 皇后閤五首 其二
作者：崔敦诗
朝代：宋
体裁：五言绝句

瑞麦登时物，香蒲荐寿祺。珠囊新样小，蹙就葛覃诗。
淳熙六年端午帖子词 皇后閤五首 其五
作者：崔敦诗
朝代：宋
体裁：七言绝句

圣主恭勤少燕游，生衣趁得未明求。随时但献长生缕，当午犹闲竞渡舟。
淳熙六年端午帖子词 皇后閤五首 其四
作者：崔敦诗
朝代：宋
体裁：七言绝句

蚕馆风清下箔时，六宫□从献丝归。便教渊室催机织，要及明堂制衮衣。
淳熙六年端午帖子词 皇帝閤六首 其一
作者：崔敦诗
朝代：宋
体裁：五言绝句

玉斝浮菖细，金盘荐朮香。皇龄千万寿，高拱舜衣裳。
淳熙六年端午帖子词 皇帝閤六首 其三
作者：崔敦诗
朝代：宋
体裁：五言绝句

清晓开鱼钥，红云缥缈间。催裁恤刑诏，传放谢衣班。
淳熙六年端午帖子词 皇帝閤六首 其二
作者：崔敦诗
朝代：宋

兰气浮丹殿，槐阴被紫宸。
熏琴多在御，挥拂寄深仁。
淳熙六年端午帖子词 皇帝閤六首 其二
作者：崔敦诗
朝代：宋
体裁：五言绝句

兰气浮丹殿，槐阴被紫宸。薰琴多在御，挥拂寄深仁。
淳熙六年端午帖子词 皇帝閤六首 其五
作者：崔敦诗
朝代：宋

仁风长养羣生遂，化日清明百沴驱。
桃印艾人消底用，殿心高设敬天图。
淳熙六年端午帖子词 皇帝閤六首 其五
作者：崔敦诗
朝代：宋
体裁：七言绝句

仁风长养群生遂，化日清明百沴驱。桃印艾人消底用，殿心高设敬天图。
淳熙六年端午帖子词 皇帝閤六首 其六
作者：崔敦诗
朝代：宋
体裁：七言绝句

避暑深宫消永昼，函风广殿起凉秋。宸心未惬高明适，志在山东二百州。
淳熙六年端午帖子词 皇帝閤六首 其四
作者：崔敦诗
朝代：宋
体裁：七言绝句

夜披章奏凉生扇，午对臣邻汗浃衣。水阁风亭松竹邃，翠舆临幸日来稀。
淳熙六年端午帖子词·皇后閤五首
作者：崔敦诗
朝代：宋

剪玉菰筒翠，盘金綵缕长。宫中多燕喜，天下正明昌。瑞麦登时物，香蒲荐寿祺。珠囊新样小，蹙就葛覃诗。斗草人归午漏徐，宫帘不动玉窗虚。旋开蕊笈寻仙典，闲点松腴试法书。蚕馆风清下箔时，六宫□从献丝归。便教渊室催机织，要及明堂制衮衣。圣主恭勤少燕游，生衣趁得未明求。随时但献长生缕，当午犹闲竞渡舟。
淳熙六年端午帖子词·皇帝閤六首
作者：崔敦诗
朝代：宋

玉斝浮菖细，金盘荐朮香。皇龄千万寿，高拱舜衣裳。兰气浮丹殿，槐阴被紫宸。薰琴多在御，挥拂寄深仁。清晓开鱼钥，红云缥缈间。催裁恤刑诏，传放谢衣班。夜披章奏凉生扇，午对臣邻汗浃衣。水阁风亭松竹邃，翠舆临幸日来稀。仁风长养群生遂，化日清明百沴驱。桃印艾人消底用，殿心高设敬天图。避暑深宫消永昼，函风广殿起凉秋。宸心未惬高明适，志在山东二百州。
皇帝上太上皇帝寿乐曲 羣臣酒三行并用正安之曲 其一
作者：崔敦诗
朝代：宋
体裁：五言律诗

晓日敞天门，星环萃盍簪。明良赓舜日，富寿祝尧心。穿仗摇旗影，鸣珂混乐音。圣朝敦孝理，百辟尽丕钦。
皇帝上太上皇帝寿乐曲 羣臣酒三行并用正安之曲 其三
作者：崔敦诗
朝代：宋
体裁：五言律诗

清漏滴彤壶，皇仁雨露濡。遥瞻天一笑，同效岳三呼。御醴传觞速，宫花覆座敷。欲知归美意，歌颂在康衢。
皇帝上太上皇帝寿乐曲 羣臣酒三行并用正安之曲 其二
作者：崔敦诗
朝代：宋
体裁：五言律诗

缥缈殿中央，红云捧紫皇。香风飘綵仗，仙露滴霞觞。乐度仪凰曲，恩流振鹭行。万年天下养，宝祚享灵长。
皇帝上太上皇帝寿乐曲·三举酒用瑞鹤之曲
作者：崔敦诗
朝代：宋
体裁：四言诗

彼肃者羽，名纪仙经。芝田下啄，容止安停。引吭警露，响彻青冥。圣德格物，来仪帝庭。
皇帝上太上皇帝寿乐曲·上寿用崇安之曲
作者：崔敦诗
朝代：宋
体裁：四言诗

凝旒肃穆，鸣佩舂容。有酒伊醑，管磬其从。典礼绚缛，威仪恪共。颂尧之寿，与天比隆。
皇帝上太上皇帝寿乐曲·五举酒用老人星见之曲
作者：崔敦诗
朝代：宋

奕奕南极，应期曜灵。
祥晖昭衍，次丙躔丁。
事垂汉史，名着甘经。
锡符祚圣，亿万斯龄。
皇帝上太上皇帝寿乐曲·五举酒用老人星见之曲
作者：崔敦诗
朝代：宋

奕奕南极，应期曜灵。祥晖昭衍，次丙躔丁。事垂汉史，名著甘经。锡符祚圣，亿万斯龄。
皇帝上太上皇帝寿乐曲·公卿入门用礼安之曲
作者：崔敦诗
朝代：宋
体裁：四言诗

端闱肃启，金奏和声。有来济济，烨其华缨。度中规矩，步协英茎。一人达孝，百辟丕承。
皇帝上太上皇帝寿乐曲·再举酒用大椿之曲
作者：崔敦诗
朝代：宋
体裁：四言诗

培植自古，质淳以全。凌傲霜雹，盘薄风烟。朝菌焉识，楚蓂讵肩。耸柯擢干，终古苍然。
皇帝上太上皇帝寿乐曲·升坐用圣安之曲
作者：崔敦诗
朝代：宋
体裁：四言诗

簪缨列序，羽卫分行。雉扇爰彻，天威炜煌。清明在躬，颙颙昂昂。咸拜稽首，万寿无疆。
皇帝上太上皇帝寿乐曲·四举酒用祥龟之曲
作者：崔敦诗
朝代：宋

粤有灵物，负图效祥。
莲栖蓍宿，锦文有章。
天和发越，睿泽滂洋。
泝于宫沼，美应昭彰。
皇帝上太上皇帝寿乐曲·四举酒用祥龟之曲
作者：崔敦诗
朝代：宋

粤有灵物，负图效祥。莲栖蓍宿，锦文有章。天和发越，睿泽滂洋。溯于宫沼，美应昭彰。
皇帝上太上皇帝寿乐曲·太上皇帝初举酒用蟠桃之曲
作者：崔敦诗
朝代：宋

结根阆苑，登实瑶池。红云骈艳，瑞露含滋。味参石髓，名配松脂。王母一笑，河水涟漪。
皇帝上太上皇帝寿乐曲·太上皇帝初举酒用蟠桃之曲
作者：崔敦诗
朝代：宋

结根阆苑，登实瑶池。
红云骈艷，瑞露含滋。
味参石髓，名配松脂。
王母一笑，河水涟漪。
皇帝上太上皇帝寿乐曲·皇帝上太上皇寿酒用福安之曲
作者：崔敦诗
朝代：宋
体裁：四言诗

笙镛皦绎，簨簴腾骧。奉觞介寿，龙衮黼裳。盛仪克举，至德用章。刑于四海，化洽风扬。
皇帝上太上皇帝寿乐曲·群臣酒三行并用正安之曲
作者：崔敦诗
朝代：宋

晓日敞天门，星环萃盍簪。明良赓舜日，富寿祝尧心。穿仗摇旗影，鸣珂混乐音。圣朝敦孝理，百辟尽丕钦。缥缈殿中央，红云捧紫皇。香风飘綵仗，仙露滴霞觞。乐度仪凰曲，恩流振鹭行。万年天下养，宝祚享灵长。清漏滴彤壶，皇仁雨露濡。遥瞻天一笑，同效岳三呼。御醴传觞速，宫花覆座敷。欲知归美意，歌颂在康衢。
皇帝上太上皇帝寿乐曲·酒一行罢用万寿无疆之舞
作者：崔敦诗
朝代：宋

三纪御图，道丰德盛。化洽兆民，功光列圣。畀托有归，脱屣万乘。优游法宫，颐神养性。岧岧具阙，丰丽靖渊。游神象外，玩意物先。为众父父，尊荣配天。大福备禄，何千万年。
皇帝上太上皇帝寿乐曲·酒一行罢用万寿无疆之舞
作者：崔敦诗
朝代：宋

三纪御图，道丰德盛。
化洽兆民，功光列圣。
畀託有归，脱屣万乘。
优游法宫，颐神养性。
岧岧具阙，丰丽靖渊。
游神象外，玩意物先。
为众父父，尊荣配天。
大福备禄，何千万年。
皇帝上太上皇帝寿乐曲·酒再行罢用圣德重光之舞
作者：崔敦诗
朝代：宋

于穆圣子，仁天智神。体刚立极，宝俭化民。美政毕举，旧章聿遵。舞以象德，拟韶实伦。龙楼问寝，前殿奉卮。密承慈训，不怠其祗。海宇丰阜，边陲晏夷。于以养志，福禄来宜。
皇帝上太上皇帝寿乐曲·酒再行罢用圣德重光之舞
作者：崔敦诗
朝代：宋

于穆圣子，仁天智神。
体刚立极，宝俭化民。
美政毕举，旧章聿遵。
舞以象德，拟韶实伦。
龙楼问寝，前殿奉巵。
密承慈训，不怠其祗。
海宇丰阜，边陲晏夷。
于以养志，福禄来宜。
皇帝上太上皇帝寿乐曲·降坐用福安之曲
作者：崔敦诗
朝代：宋
体裁：四言诗

庆典具举，皇慈溥将。礼光长乐，事掩未央。佩环济济，金石锵锵。天容有怿，言旋建章。
郊祀乐章·太祖皇帝位酌献登歌作大吕宫彰安之曲
作者：崔敦诗
朝代：宋

一德开基，百年垂统。
中天禘郊，薄海朝贡。
宝龟相承，器鼎加重。
泽深庆绵，帝復命宋。
郊祀乐章·登门肆赦皇帝升御座宫架奏黄钟宫干安之曲
作者：崔敦诗
朝代：宋
体裁：四言诗

大礼备矣，銮车阗阗。帝来维何，赉及幅员。有声伊肃，有容伊虔。彼雉斯开，帝坐中天。
郊祀乐章·皇帝入小次宫架奏黄钟宫仪安之曲
作者：崔敦诗
朝代：宋

匏尊既举，苏席未移。
有德斯顾，靡神不娭。
物情肃穆，天宇清夷。
宅中受命，永復邦基。
郊祀乐章·皇帝还大次宫架奏黄钟宫憩安之曲
作者：崔敦诗
朝代：宋

应天以实，已事而踆。
毡案朝帝，竹宫拜神。
灵光下烛，协气斯陈。
神禄时万，基图日新。
郊祀乐章·皇帝降御座宫架奏黄钟宫干安之曲
作者：崔敦诗
朝代：宋
体裁：四言诗

帝坐中天，流泽演迤。厥蒙伊民，歌舞以喜。泽流普矣，民喜偕矣。驾言徂归，福禄同矣。
郊祀乐章·送神宫架奏圜钟宫诚安之曲一成
作者：崔敦诗
朝代：宋

奕奕宗祀，煌煌礼文。
高灵下堕，精意升闻。
熙事既毕，忽乘青云。
敢拜明况，永清世氛。
金国使人到阙紫宸殿宴参军色致语口号
作者：崔敦诗
朝代：宋
体裁：七言律诗

春风黄伞下清厢，缨弁蝉联宴未央。万国文明周礼乐，九重端穆舜衣裳。云低殿幄星辰近，漏转宫花日月长。圣主宽仁盟好永，和声细入鹿鸣章。
金国贺会庆节使人到阙集英殿宴致语口号
作者：崔敦诗
朝代：宋
体裁：七言律诗

盛节簪绅宴玉京，红云深护赭袍明。宝花合座天香满，仙羽分陈御斝行。原隰有光交信睦，庙堂无事乐和平。欢心协气知多少，尽在今朝九奏声。
金国贺会应圣节使人到阙集英殿宴致语口号
作者：崔敦诗
朝代：宋

良月欣临震夙辰，恩涵雨露燕羣臣。
遥连汉岳三呼应，徐听虞韶九奏淳。
仙篆萦风浮广殿，卿云擎日护严宸。
奉觞更喜嘉宾会，同祝吾皇万寿春。
金国贺会应圣节使人到阙集英殿宴致语口号
作者：崔敦诗
朝代：宋

良月欣临震夙辰，恩涵雨露燕群臣。遥连汉岳三呼应，徐听虞韶九奏淳。仙篆萦风浮广殿，卿云擎日护严宸。奉觞更喜嘉宾会，同祝吾皇万寿春。
金国贺正旦使人到阙紫宸殿宴致语口号
作者：崔敦诗
朝代：宋

东风初满殿前旗，环佩舂容侍燕时。帝泽普涵春自暖，人心同乐日先迟。三峰影里瞻鳌动，九奏声中看凤仪。更喜使华齐献寿，八方何地不熙熙。仗转曈曈晓色暾，千官齐望赭袍尊。食苹鸣鹿迷天乐，泳藻游鱼沐圣恩。香泛流霞涵雨露，春随和奏满乾坤。使华同上南山寿，近识宸颜一倍温。
金国贺正旦使人到阙紫宸殿宴致语口号
作者：崔敦诗
朝代：宋

九重帐殿敞层空，清晓羣臣宴镐宫。
神护翠华居北极，春随黄伞下东风。
觞行隠隠红云裏，仗转曈曈瑞日中。
看取干坤俱寿域，两朝时节聘车通。
金国贺正旦使人到阙紫宸殿宴致语口号
作者：崔敦诗
朝代：宋

九重帐殿敞层空，清晓群臣宴镐宫。神护翠华居北极，春随黄伞下东风。觞行隐隐红云里，仗转曈曈瑞日中。看取乾坤俱寿域，两朝时节聘车通。
金国贺正旦使人到阙紫宸殿宴致语口号·其一
作者：崔敦诗
朝代：宋

东风初满殿前旗，环佩舂容侍燕时。
帝泽普涵春自暖，人心同乐日先迟。
三峰影裏瞻鳌动，九奏声中看凤仪。
更喜使华齐献寿，八方何地不熙熙。
金国贺正旦使人到阙紫宸殿宴致语口号·其一
作者：崔敦诗
朝代：宋

东风初满殿前旗，环佩舂容侍燕时。帝泽普涵春自暖，人心同乐日先迟。三峰影里瞻鳌动，九奏声中看凤仪。更喜使华齐献寿，八方何地不熙熙。
金国贺正旦使人到阙紫宸殿宴致语口号·其二
作者：崔敦诗
朝代：宋

仗转曈曈晓色暾，千官齐望赭袍尊。食苹鸣鹿迷天乐，泳藻游鱼沐圣恩。香泛流霞涵雨露，春随和奏满乾坤。使华同上南山寿，近识宸颜一倍温。
金国贺正旦使人到阙紫宸殿宴致语口号·其二
作者：崔敦诗
朝代：宋

仗转曈曈晓色暾，千官齐望赭袍尊。
食苹鸣鹿迷天乐，泳藻游鱼沐圣恩。
香泛流霞涵雨露，春随和奏满干坤。
使华同上南山寿，近识宸颜一倍温。
金国贺正旦使人到阙集英殿宴致语口号
作者：崔敦诗
朝代：宋

四时和气转洪钧，昨夜璇杓正指寅。
万玉鸣班朝广殿，五云扶辇下端宸。
翠旄低引仙韶度，宝斝徐传御醴醇。
看取年年来信使，定知天地一家春。
金国贺正旦使人到阙集英殿宴致语口号
作者：崔敦诗
朝代：宋

四时和气转洪钧，昨夜璿杓正指寅。万玉鸣班朝广殿，五云扶辇下端宸。翠旄低引仙韶度，宝斝徐传御醴醇。看取年年来信使，定知天地一家春。
金国贺正旦使人到阙集英殿宴致语口号
作者：崔敦诗
朝代：宋
体裁：七言律诗

殿头清跸起晴雷，万岁声中扇影开。晓日青旗明绛阙，春风黄伞傍瑶台。卿云涌瑞扶天座，仙露流甘入御杯。要识八荒俱寿域，年年常看使星来。
句
作者：崔暨
朝代：宋

居占梅仙里。
和张赛赛
作者：崔木
朝代：宋

琴书相伴到神州，幸际朋俦过遇沟。主礼殷勤排燕会，佳人宛转动莺喉。自惭馀子无才学，却使当年与唱酬。尤幸期时再相见，从今应不作花羞。
和张赛赛
作者：崔木
朝代：宋

琴书相伴到神州，幸际朋俦过遇沟。
主礼殷勤排燕会，佳人宛转动鶑喉。
自惭余子无才学，却使当年与唱酬。
尤幸期时再相见，从今应不作花羞。
和張賽賽
作者：崔木
朝代：宋

琴書相伴到神州，幸際朋儔過遇溝。
主禮殷勤排燕會，佳人宛轉動鶑喉。
自慚餘子無才學，却使當年與唱酬。
尤幸期時再相見，從今應不作花羞。
最高楼
作者：崔木
朝代：宋
体裁：词

蹇驴缓跨，迢递至京城。当此际，正芳春。芹泥融暖飞雏燕，柳条摇曳韵鹂庚。更那堪，迟日暖，晓风轻。算费尽、主人歌与酒，更费尽、青楼�与筝。多少事，绊牵情。愧我品题无雅句，喜君歌咏有新声。愿从今，鱼比目，凤和鸣。
最高楼·蹇驴缓跨
作者：崔木
朝代：宋

蹇驴缓跨，迢递至京城。当此际，正芳春。芹泥融暖飞雏燕，柳条摇曳韵鹂庚。更那堪，迟日暖，晓风轻。算费尽、主人歌与酒，更费尽、青楼？与筝。多少事，绊牵情。愧我品题无雅句，喜君歌咏有新声。愿从今，鱼比目，凤和鸣。
最高楼·蹇驴缓跨
作者：崔木
朝代：宋
体裁：词

蹇驴缓跨，迢递至京城。
当此际，正芳春。
芹泥融暖飞雏燕，柳条摇曳韵鹂庚。
更那堪，迟日暖，晓风轻。
算费尽、主人歌与酒，更费尽、青楼𥱧与筝。
多少事，绊牵情。
愧我品题无雅句，喜君歌咏有新声。
愿从今，鱼比目，凤和鸣。
虞美人
作者：崔木
朝代：宋

春來秋往何時了。心事知多少。深深庭院悄無人。獨自行來獨坐、若為情。雙旌聲勢雖雲貴。終是誰存濟。今宵已幸得人言。擬待勞煩神女、下巫山。
虞美人·春来秋往何时了
作者：崔木
朝代：宋
体裁：词

春来秋往何时了。心事知多少。深深庭院悄无人。独自行来独坐、若为情。双旌声势虽云贵。终是谁存济。今宵已幸得人言。拟待劳烦神女、下巫山。
題翟公
作者：崔某
朝代：宋

三仕寧爲喜，一閑當自修。
世情今似古，何必謝交游。
题翟公
作者：崔某
朝代：宋
体裁：五言绝句

三仕宁为喜，一闲当自修。世情今似古，何必谢交游。
題梅山雲悅樓
作者：崔次周
朝代：宋

仙人好樓居，天上多瓊樓。
祥氛結紫炁，磅礴常周流。
道人仙之裔，居然梅山頭。
山頭聳百尺，日與雲從游。
靜默觀內景，繚繞雲氣浮。
軒豁挹西爽，天淨雲影收。
倚欄暢吟情，筆硯雲烟稠。
領客譚又玄，滿吸雲腴甌。
不用分半間，盤結任相繆。
怡然自可悅，澹然亦何求。
悅則動靜隨，呼吸聽去留。
我欲乘之叩太虛，相與上下追仙斿。
鞭鸞笞鳳汗漫去，下視八表揮斥凌九州。
题梅山云悦楼
作者：崔次周
朝代：宋

仙人好楼居，天上多琼楼。祥氛结紫气，磅礴常周流。道人仙之裔，居然梅山头。山头耸百尺，日与云从游。静默观内景，缭绕云气浮。轩豁挹西爽，天净云影收。倚栏畅吟情，笔砚云烟稠。领客谭又玄，满吸云腴瓯。不用分半间，盘结任相缪。怡然自可悦，澹然亦何求。悦则动静随，呼吸听去留。我欲乘之叩太虚，相与上下追仙斿。鞭鸾笞凤汗漫去，下视八表挥斥凌九州。
题梅山云悦楼
作者：崔次周
朝代：宋

仙人好楼居，天上多琼楼。
祥氛结紫炁，磅礴常周流。
道人仙之裔，居然梅山头。
山头耸百尺，日与云从游。
静默观内景，缭绕云气浮。
轩豁挹西爽，天净云影收。
倚栏畅吟情，笔砚云烟稠。
领客谭又玄，满吸云腴瓯。
不用分半间，盘结任相缪。
怡然自可悦，澹然亦何求。
悦则动静随，呼吸听去留。
我欲乘之叩太虚，相与上下追仙斿。
鞭鸾笞凤汗漫去，下视八表挥斥凌九州。
题梅山云悦楼
作者：崔次周
朝代：宋

仙人好楼居，天上多琼楼。
祥氛结紫炁，磅礴常周流。
道人仙之裔，居然梅山头。
山头耸百尺，日与云从游。
静默观内景，缭绕云气浮。
轩豁挹西爽，天净云影收。
倚栏畅吟情，笔砚云烟稠。
领客谭又玄，满吸云腴瓯。
不用分半间，盘结任相缪。
怡然自可悦，澹然亦何求。
悦则动静随，呼吸听去留。
我欲乘之叩太虚，相与上下追仙斿。
鞭鸾苔凤汗漫去，下视八表挥斥凌九州。
今日一何好
作者：崔璆
朝代：宋

今日一何好，花下醉狼藉。
醉中有奇事，夢見生八翼。
浩蕩排虛空，靈君好顔色。
朱衣持大篆，授我醉鄉伯。
頓首玉墀下，臣璆才蟣蝨。
封此抑何功，請陳愚頑臆。
臣家京口東，門前大江碧。
臣願駕長風，吹作酒萬石。
萬象各千鍾，拍拍大庭國。
推枕在山中，紙衾霜曉月。
今日一何好
作者：崔璆
朝代：宋

今日一何好，花下醉狼藉。醉中有奇事，梦见生八翼。浩荡排虚空，灵君好颜色。朱衣持大篆，授我醉乡伯。顿首玉墀下，臣璆才虮虱。封此抑何功，请陈愚顽臆。臣家京口东，门前大江碧。臣愿驾长风，吹作酒万石。万象各千钟，拍拍大庭国。推枕在山中，纸衾霜晓月。
今日一何好
作者：崔璆
朝代：宋

今日一何好，花下醉狼藉。
醉中有奇事，梦见生八翼。
浩荡排虚空，灵君好颜色。
朱衣持大篆，授我醉乡伯。
顿首玉墀下，臣璆才虮蝨。
封此抑何功，请陈愚顽臆。
臣家京口东，门前大江碧。
臣愿驾长风，吹作酒万石。
万象各千钟，拍拍大庭国。
推枕在山中，纸衾霜晓月。
咄咄
作者：崔璆
朝代：宋

咄咄复咄咄，小儿成老翁。幺微各形色，追琢元化工。不知春风去，又见千绿丛。主人美客怀，载酒行溪东。一步一回首，十步尊已空。灵均与太白，醒醉同所终。愿见化蠛蠓，生死托壶中。
咄咄
作者：崔璆
朝代：宋

咄咄復咄咄，小儿成老翁。
幺微各形色，追琢元化工。
不知春风去，又见千绿丛。
主人美客怀，载酒行溪东。
一步一回首，十步尊已空。
灵均与太白，醒醉同所终。
愿见化蠛蠓，生死託壶中。
咄咄
作者：崔璆
朝代：宋

咄咄復咄咄，小兒成老翁。
幺微各形色，追琢元化工。
不知春風去，又見千綠叢。
主人美客懷，載酒行溪東。
一步一回首，十步尊已空。
靈均與太白，醒醉同所終。
願見化蠛蠓，生死託壺中。
携鸊鉞汎江
作者：崔璆
朝代：宋

酒星落京口，化爲崔子玉。
孤舟載壺觴，水花紅映肉。
小兒唱銅斗，大兒倒醽醁。
一笑不知年，浩蕩天地屋。
慎勿臨竇呼，人生隨轉燭。
嗣宗禮法仇，鍾會被殺戮。
携鸊钺泛江
作者：崔璆
朝代：宋
体裁：古风

酒星落京口，化为崔子玉。孤舟载壶觞，水花红映肉。小儿唱铜斗，大儿倒醽醁。一笑不知年，浩荡天地屋。慎勿临窦呼，人生随转烛。嗣宗礼法仇，钟会被杀戮。
游虎丘
作者：崔端
朝代：宋
体裁：七言律诗

入寺山光峭倚天，剑池寒色锁危巅。苍苔自老生公石，新茗谁烹陆羽泉。楼阁下窥溟海浪，松篁遥接洞庭烟。二难选胜真奇绝，留得芳名万古传。
游虎丘
作者：崔端
朝代：宋

入寺山光峭倚天，劍池寒色鎖危巔。
蒼苔自老生公石，新茗誰烹陸羽泉。
樓閣下窺溟海浪，松篁遥接洞庭烟。
二難選勝真奇絕，留得芳名萬古傳。
示黎如璋丹訣
作者：崔羽
朝代：宋

丹即筌蹄道即魚，忘筌得道證空虛。
莫堅守抱無爲一，撲碎空虛一也無。
妙有靈丹常赫赫，含容法界自如如。
隨緣應感長清靜，九載金剛不壞軀。
示黎如璋丹诀
作者：崔羽
朝代：宋

丹即筌蹄道即鱼，忘筌得道證空虚。莫坚守抱无为一，扑碎空虚一也无。妙有灵丹常赫赫，含容法界自如如。随缘应感长清静，九载金刚不坏躯。
示黎如璋丹诀
作者：崔羽
朝代：宋

丹即筌蹄道即鱼，忘筌得道证空虚。
莫坚守抱无为一，扑碎空虚一也无。
妙有灵丹常赫赫，含容法界自如如。
随缘应感长清静，九载金刚不坏躯。
贈黎如璧
作者：崔羽
朝代：宋

茫茫宇宙春復秋，上清曾記昔年遊。
燒丹竈古雲煙在，遺履亭虛草樹幽。
花壓畫欄香夢遠，酒傾磁琖瑞光浮。
飲餘忍別賢昆季，回首向雲天際頭。
赠黎如璧
作者：崔羽
朝代：宋

茫茫宇宙春复秋，上清曾记昔年游。烧丹灶古云烟在，遗履亭虚草树幽。花压画栏香梦远，酒倾磁盏瑞光浮。饮馀忍别贤昆季，回首向云天际头。
赠黎如璧
作者：崔羽
朝代：宋

茫茫宇宙春復秋，上清曾记昔年游。
烧丹竈古云烟在，遗履亭虚草树幽。
花压画栏香梦远，酒倾磁琖瑞光浮。
饮余忍别贤昆季，回首向云天际头。
雨夜乩坛偶笔
作者：崔羽
朝代：宋
体裁：古风

烟霏雨湿路泥泞，鹤驾飘然下紫京。休咎吉凶休动问，细谈时事与黄庭。
雨夜乩壇偶筆
作者：崔羽
朝代：宋

煙霏雨濕路泥濘，鶴駕飄然下紫京。
休咎吉凶休動問，細談時事與黄庭。
危大著出守潮陽同舍餞別用杜工部北風隨爽氣南斗近文星分韻賦詩得北字
作者：崔與之
朝代：宋

天地清淑氣，人才隨所得。
君獨稟其全，濟之以學力。
蒼皮四十圍，直幹二百尺。
填胸書萬卷，絢采雲五色。
清和閒韶濩，勁直沮金石。
間氣之所鍾，表表才稱德。
韞藏不自衒，況復耐官職。
頹波正流靡，不濡而不激。
平生憂國心，一語三歎息。
著庭史筆健，寒芒照東壁。
畫省方翺翔，忽厭青綾直。
揭陽落天南，自詭何太嗇。
東風吹馬耳，芻秣甘遠役。
時事棼如絲，宵衣尚顧北。
袖藏醫國方，何以壽其脈。
行行無疾驅，有詔且前席。
哭趙清之·其一
作者：崔與之
朝代：宋

天南□□□重臨，遺愛猶存蔽□陰。
鼓角三城新令肅，袴襦萬井舊恩深。
養民但積和平福，涖事常持敬簡心。
遠業設施殊未老，巨川東逝日西沉。
哭趙清之·其二
作者：崔與之
朝代：宋

老來心事向誰論，每見移時話肺肝。
黄甲同登今有幾，白頭相對古來難。
死生轉盼星辰墜，聚散酸心幕雨寒。
病裏不堪聞楚些，海山望斷淚汍瀾。
嘉定庚辰正月二日楊尚書率同年團拜于西湖因爲遊湖之集適湖水四合乘興鑿冰泛舟如所約也杜侍郎賦詩和之
作者：崔與之
朝代：宋

雪裏同騎白玉鼇，湖山人物一時高。
銀潢下瀉波千頃，寶鑑旁開水半篙。
我欲乘風驚老大，誰將翦水戲兒曹。
梅花紙帳扁舟夢，但覺歸心長羽毛。
嘉定甲戌正月以金部郎分閫東淮正當金虜棄巢南奔之時人不願往以君命不敢辭首尾五年而不得代戊寅臘月以少蓬召而病且衰矣自知不堪世用决意南歸舟次豫章三疏丐閑而不得請幡然東下艤棹南康重湖閣夜夢人告之曰死於廬山之下覺而識其事并以小詩謝山神
作者：崔與之
朝代：宋

來到廬山日日陰，斜風細雨亂雲深。
移舟夜壑人閒世，荷鍤春郊物外心。
要把封疆安社稷，誰教軒冕換山林。
殷勤招隠知深意，五老朝來露玉簪。
嘉定甲申以禮部尚書得請便道還家作此詩
作者：崔與之
朝代：宋

九重天上別龍顔，萬里江南衣錦還。
聖主有憐雙鬢白，老臣長抱寸心丹。
短篷疎雨春聽浪，瘦馬輕寒曉度關。
何處好尋幽隠地，長松流水白雲閒。
壽李參政壁
作者：崔與之
朝代：宋

青牛老仙紫雲旄，函關西度天風高。
手携柱下五千卷，來擅一世文章豪。
玻璃江頭梅欲蕾，蟆頤山麓寒方鏖。
飈車羽輪下霄漢，從以萬鶴如雲濤。
參天挺特有喬木，大地負荷須巨鼇。
百斛篆鼎筆端斡，五色瑞繭胸底繅。
笑談更化定大計，乾機坤軸回鈞陶。
蒼生脫險誕登岸，沙觜閑此杭川艘。
雁湖風物午橋似，滿引鑿落歌離騷。
酒酣耳熱自擊缶，世閒萬事輕鴻毛。
塗炭未蘇兵未洗，雲雷可使屯其膏。
玉堂昨夜進麻草，延英趣對猩紅袍。
太平事業有所屬，北卷燕薊西臨洮。
扶持世極壽國脈，突兀一柱擎天牢。
五羊僊客起爲壽，安期大棗東方桃。
壽邕州趙守
作者：崔與之
朝代：宋

大厦開朱明，物態豐且碩。
薰絃發新奏，生意轉無極。
間氣清而和，融結賦有德。
碧梧挺幽榦，曠度漫九澤。
富哉學古胸，仁義供服食。
渾樸希世珍，外溫而內直。
驊騮開道路，聲光日斯赫。
九關通籍初，南來墜雙舄。
片心清徹底，杯水餞泥軾。
京兆入幕賓，去天不盈尺。
佳最入聰纊，行行陟文石。
邕爲五管雄，地控西南域。
專閫難其人，弄印無以易。
袖却經綸手，天邊樹牙戟。
猩獠叢篁中，深棲而屏息。
夜月照銅柱，警囊聲寂寂。
邊人解带卧，危地成樂國。
屏風御墨鮮，早晚來召驛。
媿我樸樕才，潦霧甘遠役。
題坐遇知己，孤根費培植。
崧高生申甫，好語諠井陌。
碧油塞雲端，阻莫陪賀客。
歌詠淇奧詩，清脩如圭璧。
他年玉班頭，蒼髯而赤黻。
寄黄州趙別駕庚辰入蜀舟次黄岡適趙倅奇夫沿檄行邊不遇以詩寄之
作者：崔與之
朝代：宋

銅梁玉壘碧雲端，尺舸西風兩鬢殘。
世道多岐今已慣，人生一見古來難。
丈夫不作謀身計，巧匠那能袖手看。
月白風清雪堂夢，銀波萬頃卧龍寒。
峽山飛來寺
作者：崔與之
朝代：宋

萬里星槎海上旋，名山今喜得攀援。
猿揮孫恪千年淚，月照維摩半夜禪。
磴長荒苔人跡少，崖攢古樹鵲巢懸。
江流上溯曹溪水，時送鐘聲到寺前。
張祕書分符星渚同舍餞別用山谷晚風池蓮香度曉日宮槐影西分韻賦詩得晚字
作者：崔與之
朝代：宋

堂堂間世英，大名赫而烜。
全才得之天，學力培其本。
孤高壁萬仞，清郁蘭九畹。
胸中富甲兵，馳驟菁華苑。
文武康濟才，孤忠尤蹇蹇。
入可運籌幄，出可臨邊閫。
自許何太廉，一麾江湖遠。
我來陪雋游，方恨合并晚。
盍簪遽分袂，此情殊繾綣。
高牙奉親行，天涼綵輿穩。
廬山橫几案，道院庶嘉遯。
金弧夜騰光，三邊兵未偃。
豈不念王室，罄此忠赤悃。
當饋屢興歎，追鋒必于反。
江梅小春時，斑衣照歸衮。
張進武善風鑑謂予豸骨日聳早晚入臺求詩贈之·其一
作者：崔與之
朝代：宋

熒熒碧眼照人寒，一別重逢歲又殘。
老去但求閒處樂，君來尚作向時看。
誰將伏豸夸顱骨，我有盟鷗託肺肝。
坎止流行隨所遇，何須覓夢到邯鄲。
張進武善風鑑謂予豸骨日聳早晚入臺求詩贈之·其二
作者：崔與之
朝代：宋

瘦插秋山聳兩肩，荒寥不直半文錢。
孤山放鶴林和靖，風雪騎馿孟浩然。
萬事轉頭渾是夢，一身安分總由天。
煩君束起前途事，我欲滄江買釣船。
揚州官滿辭后土題玉立亭
作者：崔與之
朝代：宋

天上人間一樹花，五年於此駐高牙。
不隨紅藥矜春色，爲愛霜筠耐歲華。
四塞風沈天籟寂，半庭月冷市塵賒。
臨行更致平安祝，一炷清香十萬家。
李大著赴豫章別駕同舍餞別用杜工部天上秋期近人閒月影清之句分韻賦詩得天字
作者：崔與之
朝代：宋

精神烱烱一癯仙，弭筆蓬萊最上顛。
光大聲名揭如日，老臣議論可回天。
星辰直上亨衢穩，風月平分去意堅。
愧我衰顔歸未得，兩旬三作送行篇。
柴祕書分符章貢同舍餞別用蔡君謨世閒萬事皆塵土留取功名久遠看之句分韻賦詩得世字
作者：崔與之
朝代：宋

玉立蓬山巔，聲望高一世。
清秋玉壺露，耿耿無纖翳。
中流屹砥柱，愈激而愈厲。
平生學古胸，非爲資身計。
中邊事方殷，命脈實關繫。
憂世危明主，誰流洛陽涕。
直諫逆批鱗，言言皆獻替。
胡爲厭承明，退飛勇且銳。
有山鬰而孤，雄踞虎頭勢。
兆民困科擾，椎剝已無藝。
猩獠叢篁中，跳梁無虛歲。
弄印無以易，要起百年弊。
西風吹馬耳，新涼雨初霽。
尺劄聞先聲，遠氓已懷惠。
旌旗簇小隊，畫戟森兵衛。
一方覆盂安，中原誰共濟。
顧我亦漫仕，空山老松桂。
倦悔作歸夢，乞身尚濡滯。
著鞭公已先，脂秣以相繼。
水調歌頭
作者：崔與之
朝代：宋

萬里雲間戍，立馬劍門關。亂山極目無際，直北是長安。人苦百年塗炭，鬼哭三邊鋒鏑，天道久應還。手寫留屯奏，炯炯寸心丹。對青燈，搔白髮，漏聲殘。老來勳業未就，妨卻一身閒。梅嶺綠陰青子，蒲間清泉白石，怪我舊盟寒。烽火平安夜，歸夢到家山。
答李侍郎嘉定庚辰冬之官成都至城外驛侍郎亦赴鎮常得相遇于道惠詩答之
作者：崔與之
朝代：宋

柏竹老歲寒，梅礬澹春風。
邂逅萬里橋，相對雙鬢蓬。
論心豈無酒，舉盞不忍空。
恐渠道旁嗤，咄咄醉頰紅。
送以靜觀頤，答以晦養蒙。
障塵馬上去，意氣如飛鴻。
荆州舊分虎，武陵世憑熊。
所至相勞苦，父老携兒童。
地偏舞袖長，雞脊牛鼎豐。
甘棠子孫枝，蒙密成芳叢。
聞之白玉堂，起草誰其工。
要爲官擇人，頗牧還禁中。
胸藏經濟方，醫國收全功。
世事俱塵土，惟有汗竹公。
雨足芎茁苗，風暖蒲長茸。
離索抱孤影，目斷三峽東。
賀新郎
作者：崔與之
朝代：宋

雨過雲容掃。使星明、德心高揭，福心旁照。槐屋猶喧梅正熟，最是清和景好。望金節、雲間縹緲。和氣如春清似水，漾恩波、沾渥天南道。晨鵲噪，有佳報。天家黃紙除書到。便歸來、昇華天下，安邊養浩。好是六逢初度日，碧落笙歌會早。遍西郡、歡聲多少。人道菊坡新醞美，把一觴、滿酌歌難老。瓜樣大，安期棗。
送夔門丁帥赴召·其一
作者：崔與之
朝代：宋

憶昔捫三峽，班荆擁暮寒。
宦情雙鬢底，世事兩眉端。
壞證扶須力，危機發更難。
胸中經濟學，爲國好加餐。
送夔門丁帥赴召·其二
作者：崔與之
朝代：宋

議論方前席，功名早上坡。
去帆瓜蔓水，遺愛竹枝歌。
同志晨星少，孤愁暮雨多。
倚風窮望眼，碧色渺平莎。
送成嘉父
作者：崔與之
朝代：宋

諸老不敢吏，我來容友之。
調高械夏曲，局熟弈秋棋。
南斗捩船柁，西風吹鬢絲。
莫將金玉質，膏沐畫長眉。
送時漕大卿淮西檢法·其一
作者：崔與之
朝代：宋

卿月高華照楚墟，澄清雅意見登車。
星分屯壘雲中戍，風引艅艎塞下儲。
十二聚民行惠政，三千議獄謹刑書。
最聲烜赫流聰纊，聖詔今朝下玉除。
送時漕大卿淮西檢法·其三
作者：崔與之
朝代：宋

十年宦海任飄零，豈料光華伴使星。
落魄半生頭已白，爬沙一見眼長青。
天涯明月方依樹，淮上長風忽散萍。
別淚誰能效兒女，不堪官柳暗長亭。
送時漕大卿淮西檢法·其二
作者：崔與之
朝代：宋

越山輝映繡衣鮮，屈指重來是幾年。
濡轡按行方易地，追鋒趣召已朝天。
步趨接武星辰上，獻納依光日月邊。
到得中流須砥柱，功名事業要雙全。
送洪暘巖赴班
作者：崔與之
朝代：宋

法吏了繁劇，儒生擅文墨。
世多兼兩長，遠到須器識。
昔在晉魏公，曾此趨幕職。
一逢龔莊敏，期以柱天極。
紫微得夫君，嘉禾乏栽植。
廣城底山川，融結此英特。
精神天獨饒，醉盎春可即。
讀書細妍磨，作文工組織。
庭隅立兩造，片言分曲直。
疾頑戒已甚，爭事退如默。
武庫物兼蓄，滄海蠡莫測。
同僚總稱好，載路譽聲塞。
五羊書筵重，濟物多陰德。
榮通付儻來，薦剡豈求得。
薰涼快馬耳，汗漫捧鵬翼。
歸裝可對人，南物毫不殖。
二同羞著我，握手倒巾幘。
幽棲泉石邊，喜在文溪側。
平章詩浩蕩，指點碁黑白。
此樂竟何如，滿懷春拍拍。
咳唾落珠璣，襟期重膠漆。
高誦歸去辭，永守兔園冊。
焉知暮歲後，苦被功名迫。
終能幡然起，行矣各努力。
長途希樹陰，蕭邸謹服食。
懸知風月宵，定啟山夫憶。
送聶侍郎子述·其一
作者：崔與之
朝代：宋

碧幢紅旆白貂裘，去踏西風萬里秋。
要得處方醫壞證，便須投矢負全籌。
百年機會真難遇，一線光陰更易流。
早辦出師諸葛表，祁山斜谷鬰綢繆。
送聶侍郎子述·其二
作者：崔與之
朝代：宋

吳蜀相通一水長，聞公西土意差彊。
人謀合處天心順，民力寬時國勢張。
參井光芒摇戟纛，關河事業耀旂常。
雪山自是西人重，赤舄歸來早趣裝。
送范漕赴召·其一
作者：崔與之
朝代：宋

汲古千尋綆，通今八面窗。
相逢俱氣許，未語已心降。
分鎮中邊蜀，歸途內外江。
禁城風雨夜，應念鹿門龐。
送范漕赴召·其二
作者：崔與之
朝代：宋

棋於觀局易，藥到處方難。
休戚君眉睫，安危我肺肝。
別來年事晚，病起面華寒。
東望彊人意，天風送健翰。
送袁校書赴湖州別駕
作者：崔與之
朝代：宋

奎壁光芒久聚東，奏篇入獻大明宮。
胸中抱負經綸業，筆下鋪張造化功。
四海高名如日揭，一襟和氣與春融。
誰知正大傳家學，惟有擎拳體國忠。
華踐峻登羣玉表，清脩屹立急流中。
校讐正對青藜月，關陝俄分畫戟風。
自喜合簪方衮衮，不堪分袂大怱怱。
送君悵望雲帆別，顧我凋殘雪鬢蓬。
戢羽孤棲憐鶴病，脫身高舉羨冥鴻。
星躔已應魁三象，天路須知尺五通。
箬水臘前新蟻綠，橘洲霜後巨螯紅。
清談岸幘聊遊戲，獻納歸班萬口同。
送魏祕書赴召·其一
作者：崔與之
朝代：宋

萬里脩門道，誰傳桂子來。
好將真積力，爲作太平媒。
大易機緘露，中庸氣脈回。
須知經濟學，元不墮秦灰。
送魏祕書赴召·其二
作者：崔與之
朝代：宋

國論參稽定，人材護養成。
古來同此恨，老去向誰傾。
太白雲猶溼，瞿塘水正生。
掛帆干斗極，屬耳鳳凰鳴。
金精山
作者：崔與之
朝代：宋

翠壁丹崖倚碧穹，一壺天地畫圖中。
青鸞有路三山遠，玉洞無塵萬慮空。
虛室尚留丹竈冷，靈泉直與海波通。
客遊到此應忘返，始覺仙凡迥不同。
陳祕書分符星渚同舍餞別用杜甫老手便劇郡之句分韻賦詩得老字
作者：崔與之
朝代：宋

天生一代奇，人瑞國之寶。
少游翰墨場，聲譽日杲杲。
蟠胸三萬卷，致君應有道。
懷璧掩其光，幾書州縣考。
翩翩鳳新雛，飛上羣玉島。
郎星粲光躔，同舍未爲老。
自詭乘一障，決計何太早。
分以星子符，廬阜足幽討。
榮途競奔逐，砥柱迴瀾倒。
自顧孤危蹤，歸意尤浩浩。
白頭頻送客，何以慰離抱。
江頭潮正平，西風一帆好。
題吉水黿潭李氏仁壽堂
作者：崔與之
朝代：宋

拙直多忤物，孤根徒自危。
祈閑三扣閽，天遠不我知。
尺書趣入覲，君命其可違。
火雲正燒空，短篷氣如炊。
脩途久困頓，病骨尤支離。
奄奄尚殘息，艤棹江之湄。
來登三元山，炎歊頓無威。
徘徊古亭上，好風吹客衣。
聊爲三日留，食斯眠於斯。
澗泉㶁㶁鳴，四山翠屏圍。
夜深松桂寒，朝瀣生林霏。
李君亦達士，與我真忘機。
乃於山之巔，預作佳城基。
生則此其樂，死則此其歸。
採藥求長年，華髮世所希。
荷鍤欲自埋，不以遺體爲。
要皆非中道，識者之所嗤。
知命故不憂，李君其庶幾。
觸目此境界，陡悟昔者非。
更作首丘想，行色應遲遲。
還遊仁壽菴，細玩淵明詩。
寓形復幾時，皇皇欲何之。
富貴非吾願，帝鄉不可期。
自憐一身孤，蒲柳先秋衰。
百念盡灰冷，故園勞所思。
我有石壁山，畝計十有奇。
歸去營一窟，曲肱送斜暉。
培植先人樹，投老長相依。
清泉白石盟，甘心天一涯。
失调名·愁殢有兵尊
作者：崔若礪
朝代：宋
体裁：词

愁殢有兵尊，老怕能言李。
句·其一
作者：崔覲
朝代：宋

斷烟橫沔水，孤鶩入洋州。
句·其二
作者：崔覲
朝代：宋

晚靄昏斜谷，晴陽靈斗山。
句·其五
作者：崔覲
朝代：宋

直望漢江三百里，一條如綫下洋州。
廉水渡
作者：崔覲
朝代：宋

江水不流廉節去，清名長解勝貪泉。
教場
作者：崔覲
朝代：宋

豈知王子山前月，曾照曹劉夜戰來。
興元·其一
作者：崔覲
朝代：宋

地形連楚闊，山勢入秦豪。
平外斜通駱，深中遠認褒。
圖經何壯觀，故事有蕭曹。
興元·其二
作者：崔覲
朝代：宋

寥寥官舍靜於僧，雖有園亭亦倦登。
桃李花陰流似水，圖書滋味冷如冰。
駱谷
作者：崔覲
朝代：宋

高峰偃蹇雲崔巍，層崖巨壑長峽開。
龍蛇縱橫虎豹亂，古棧朽裂埋深谷。
兴元·其二
作者：崔觐
朝代：宋

寥寥官舍静于僧，虽有园亭亦倦登。
桃李花阴流似水，图书滋味冷如冰。
句·其一
作者：崔觐
朝代：宋

断烟横沔水，孤鹜入洋州。
句·其二
作者：崔觐
朝代：宋

晚霭昏斜谷，晴阳灵斗山。
句·其五
作者：崔觐
朝代：宋

直望汉江三百里，一条如綫下洋州。
骆谷
作者：崔觐
朝代：宋

高峰偃蹇云崔巍，层崖巨壑长峡开。
龙蛇纵横虎豹乱，古栈朽裂埋深谷。
題姚司戶萬翠亭
作者：崔起之
朝代：宋

名山繞旌川，未易千百計。
棲真聳其西，二幕相扞蔽。
柳山與龍山，連亙殆無際。
大鼇從東出，石鼓鑿奇瑞。
華容接雞形，蔓衍若難制。
維南有梓山，盤屹萬里勢。
有殿曰甘露，崒嵂插天地。
玉壺枕其北，鳬山復相比。
磣嶺介鳳凰，大洞闡天祕。
無奈分布廣，一蹴不可至。
姚君天韻奇，氣概高一世。
胸中飽丘壑，作亭非壯麗。
獨能極遐觀，領略萬山翠。
蒼玉無遁形，秀色歸一視。
却笑昔人非，所見殊無異。
東亭亂清暉，僅得翠微意。
東山羅紅裙，未免聲色累。
唯君別幽趣，徜徉樂清致。
青山不改舊，領客時一醉。
题姚司户万翠亭
作者：崔起之
朝代：宋

名山绕旌川，未易千百计。
栖真耸其西，二幕相扞蔽。
柳山与龙山，连亘殆无际。
大鳌从东出，石鼓凿奇瑞。
华容接鸡形，蔓衍若难制。
维南有梓山，盘屹万里势。
有殿曰甘露，崒嵂插天地。
玉壶枕其北，鳬山復相比。
碜岭介凤凰，大洞阐天秘。
无奈分布广，一蹴不可至。
姚君天韵奇，气概高一世。
胸中饱丘壑，作亭非壮丽。
独能极遐观，领略万山翠。
苍玉无遁形，秀色归一视。
却笑昔人非，所见殊无异。
东亭乱清晖，仅得翠微意。
东山罗红裙，未免声色累。
唯君别幽趣，徜徉乐清致。
青山不改旧，领客时一醉。
题姚司户万翠亭
作者：崔起之
朝代：宋

名山绕旌川，未易千百计。栖真耸其西，二幕相捍蔽。柳山与龙山，连亘殆无际。大鳌从东出，石鼓凿奇瑞。华容接鸡形，蔓衍若难制。维南有梓山，盘屹万里势。有殿曰甘露，崒嵂插天地。玉壶枕其北，凫山复相比。碜岭介凤凰，大洞阐天秘。无奈分布广，一蹴不可至。姚君天韵奇，气概高一世。胸中饱丘壑，作亭非壮丽。独能极遐观，领略万山翠。苍玉无遁形，秀色归一视。却笑昔人非，所见殊无异。东亭乱清晖，仅得翠微意。东山罗红裙，未免声色累。唯君别幽趣，徜徉乐清致。青山不改旧，领客时一醉。
题姚司户万翠亭
作者：崔起之
朝代：宋

名山绕旌川，未易千百计。
棲零点耸其西，二幕相扞蔽。
柳山与龙山，连亘殆无际。
大鳌从东出，石鼓鉴奇瑞。
华容接鸡形，蔓衍若难制。
给南有梓山，盘屹万里势。
有殿曰甘露，崒嵂插天地。
玉壶枕其北，凫山复相比。
碜岭介凤凰，大洞阐天秘。
无奈分布广，一蹴不可于。
姚君天韵奇，气慨高一世。
胸中饱丘壑，作亭非壮丽。
独能极遐观，领略万山翠。
苍玉无遁形，秀色归一视。
却笑昔人非，所见殊无异。
东亭乱清晖，仅得翠微意，
东山罗红裙，未免声色累。
唯君别幽趣，徜佯乐清致。
青山不改旧，令客时一醉。
属疾
作者：崔遵度
朝代：宋
体裁：五言排律

李白羹初美，相如渴渐瘳。八砖非性懒，三昧减心忧。笔宛多批凤，词锋胜解牛。旧山疑鹤怨，畏日想云愁。广内劳挥翰，通中羡枕流。使星方屡降，客辖未容投。好奏倪宽议，何须庄舄讴。朝衣熏歇不，侍史待仙洲。
屬疾
作者：崔遵度
朝代：宋

李白羹初美，相如渴漸瘳。
八磚非性懶，三昧減心憂。
筆宛多批鳳，詞鋒勝解牛。
舊山疑鶴怨，畏日想雲愁。
廣內勞揮翰，通中羨枕流。
使星方屢降，客轄未容投。
好奏倪寬議，何須莊舄謳。
朝衣熏歇不，侍史待仙洲。
頌
作者：崔閑
朝代：宋

每與本坡心印傳，雪堂終日悟琅然。
七弦高掛揮無用，明月當天一點圓。
颂
作者：崔闲
朝代：宋
体裁：偈颂

每与本坡心印传，雪堂终日悟琅然。七弦高挂挥无用，明月当天一点圆。
伏波岩
作者：崔静
朝代：宋

古木缠溪出乱根，四时香火庙空存。人家晓聚凫鸭乱，水怪夜翻星斗浑。灵洞仙游门自锁，阴崖龙去石生痕。幸同轩从乘馀兴，酣醉清时酒一樽。
伏波岩
作者：崔静
朝代：宋

古木缠溪出乱根，四时香火庙空存。
人家晓聚鳬鸭乱，水怪夜翻星斗浑。
灵洞仙游门自锁，阴崖龙去石生痕。
幸同轩从乘余兴，酣醉清时酒一樽。
伏波巖
作者：崔靜
朝代：宋

古木纏溪出亂根，四時香火廟空存。
人家曉聚鳬鴨亂，水怪夜翻星斗渾。
靈洞仙游門自鎖，陰崖龍去石生痕。
幸同軒從乘餘興，酣醉清時酒一樽。
丈室
作者：崔鶠
朝代：宋

此家英妙姿，玉雪熙冠冕。
新詩一何似，鸞鵠見蕭散。
躡屣往從之，寧復念重趼。
丈室
作者：崔鶠
朝代：宋

此家英妙姿，玉雪熙冠冕。新诗一何似，鸾鹄见萧散。蹑屣往从之，宁复念重趼。
丈室
作者：崔鶠
朝代：宋

此家英妙姿，玉雪熙冠冕。
新诗一何似，鸾鹄见萧散。
蹑屣往从之，宁復念重趼。
与叔易过石佛看宋大夫画山水
作者：崔鶠
朝代：宋

霜落石林江气清，隔江犹见暮山横。个中只欠崔夫子，满帽秋风信马行。
与叔易过石佛看宋大夫画山水
作者：崔鶠
朝代：宋

霜落石林江气清，隔江犹见暮山横。
箇中只欠崔夫子，满帽秋风信马行。
会节园梅花下作
作者：崔鶠
朝代：宋

去年白玉花，结子深林间。
小憩藉清影，低颦啄微酸。
故人不复见，春事今已阑。
绕树寻履迹，空余土花班。
会节园梅花下作
作者：崔鶠
朝代：宋

去年白玉花，结子深林间。小憩藉清影，低颦啄微酸。故人不复见，春事今已阑。绕树寻履迹，空馀土花斑。
会节园梅花下作
作者：崔鶠
朝代：宋

去年白玉花，结子深林间。
小憩藉清影，低颦啄微酸。
故人不復见，春事今已阑。
绕树寻履迹，空余土花斑。
劝忠楼
作者：崔鶠
朝代：宋
体裁：七言律诗

闻说骊龙睡九渊，觉来头角去升天。官封越国三千户，血食新安五百年。锦轴尚标唐岁月，彩楼重见宋山川。收藏石匣非无意，留与江南野史传。
勸忠樓
作者：崔鶠
朝代：宋

聞說驪龍睡九淵，覺來頭角去升天。
官封越國三千戶，血食新安五百年。
錦軸尚標唐歲月，彩樓重見宋山川。
收藏石匣非無意，留與江南野史傳。
句
作者：崔鶠
朝代：宋

伯鸾下吴越。遥知金刹近，林表飏幡尾。小艇元从天上来，白云自向杯中落。翠裘锦帽初相识，鱼虎弯环略岸飞。一从台倾苑树死，空馀飘瓦裁纹鸳。团脐紫蟹初欲尝，染指腥盐还复辍。清明烟火尚阑珊，花信风来第几番。西山横身映吴甸，意将万里倾衡霍。老去未觉跻攀难，一表独立青冥里。
句·其一
作者：崔鶠
朝代：宋

伯鸞下吳越。
句·其一
作者：崔鶠
朝代：宋

伯鸾下吴越。
句·其一〇
作者：崔鶠
朝代：宋

老去未覺躋攀難，一表獨立青冥裏。
句·其一〇
作者：崔鶠
朝代：宋

老去未觉跻攀难，一表独立青冥裏。
句·其七
作者：崔鶠
朝代：宋

清明烟火尚闌珊，花信風來第幾番。
句·其七
作者：崔鶠
朝代：宋

清明烟火尚阑珊，花信风来第几番。
句·其三
作者：崔鶠
朝代：宋

小艇元从天上来，白云自向杯中落。
句·其三
作者：崔鶠
朝代：宋

小艇元從天上來，白雲自向盃中落。
句·其九
作者：崔鶠
朝代：宋

綽約冰姿絕可憐。
句·其九
作者：崔鶠
朝代：宋

绰约冰姿绝可怜。
句·其二
作者：崔鶠
朝代：宋

遙知金剎近，林表颺幡尾。
句·其二
作者：崔鶠
朝代：宋

遥知金刹近，林表飏幡尾。
句·其二
作者：崔鶠
朝代：宋

遥知金剎近，林表扬幡尾。
句·其五
作者：崔鶠
朝代：宋

一从台倾苑树死，空余飘瓦裁纹鸳。
句·其五
作者：崔鶠
朝代：宋

一从台倾苑树死，空馀飘瓦裁纹鸳。
句·其五
作者：崔鶠
朝代：宋

一從臺傾苑樹死，空餘飄瓦裁紋鴛。
句·其八
作者：崔鶠
朝代：宋

西山横身映吴甸，意将万里倾衡霍。
句·其八
作者：崔鶠
朝代：宋

西山橫身映吳甸，意將萬里傾衡霍。
句·其六
作者：崔鶠
朝代：宋

团脐紫蟹初欲尝，染指腥盐还复辍。
句·其六
作者：崔鶠
朝代：宋

团脐紫蟹初欲尝，染指腥盐还復辍。
句·其六
作者：崔鶠
朝代：宋

團臍紫蟹初欲嘗，染指腥鹽還復輟。
句·其十
作者：崔鶠
朝代：宋

老去未觉跻攀难，一表独立青冥里。
句·其四
作者：崔鶠
朝代：宋

翠裘錦帽初相識，魚虎彎環略岸飛。
句·其四
作者：崔鶠
朝代：宋

翠裘锦帽初相识，鱼虎弯环略岸飞。
和吕居仁九日诗
作者：崔鶠
朝代：宋

街头未易着清香，折取萧萧满把黄。
归去乞钱烦里社，买糕沽酒作重阳。
和吕居仁九日诗
作者：崔鶠
朝代：宋

街头未易著清香，折取萧萧满把黄。归去乞钱烦里社，买糕沽酒作重阳。
和呂居仁九日詩
作者：崔鶠
朝代：宋

街頭未易著清香，折取蕭蕭滿把黄。
歸去乞錢煩里社，買糕沽酒作重陽。
和老人觀牧圖
作者：崔鶠
朝代：宋

作官畏人嘲，胡孫騎牧牛。
却離大江水，還家整歸舟。
還家此計不可移，此樂勿令兒輩知。
行歌带索拾遺穗，耳靜不復聞征鼙。
功名亦妄爾，吾生去此將安之。
趁此青草長，自牧牛與羊。
不減九十頭，何翅三百强。
沙平水淺南山下，千角萬蹄如此畫。
牛腰吹笛遡秋風，不問人間矍鑠翁。
和老人观牧图
作者：崔鶠
朝代：宋

作官畏人嘲，胡孙骑牧牛。却离大江水，还家整归舟。还家此计不可移，此乐勿令儿辈知。行歌带索拾遗穗，耳静不复闻征鼙。功名亦妄尔，吾生去此将安之。趁此青草长，自牧牛与羊。不减九十头，何翅三百强。沙平水浅南山下，千角万蹄如此画。牛腰吹笛溯秋风，不问人间矍铄翁。
和老人观牧图
作者：崔鶠
朝代：宋

作官畏人嘲，胡孙骑牧牛。
却离大江水，还家整归舟。
还家此计不可移，此乐勿令儿辈知。
行歌带索拾遗穗，耳静不復闻征鼙。
功名亦妄尔，吾生去此将安之。
趁此青草长，自牧牛与羊。
不减九十头，何翅三百强。
沙平水浅南山下，千角万蹄如此画。
牛腰吹笛遡秋风，不问人间矍铄翁。
咏圆通崇胜院
作者：崔鶠
朝代：宋

峥嵘卢山高，下看三江水。青天瀑布飞，白日看烟起。人家闲崦口，石道乔松底。似窥仙刹丽，翠影乱螭尾。亭亭两金闾，妙拥青云里。瞻言古堂侧，绛幔垂乌几。煌煌重瞳君，玉带横文绮。名为天下笑，身系降生邸。辛苦万厄功，一戏直童子。
咏圆通崇胜院
作者：崔鶠
朝代：宋

峥嵘卢山高，下看三江水。
青天瀑布飞，白日看烟起。
人家闲崦口，石道乔松底。
似窥仙剎丽，翠影乱螭尾。
亭亭两金闾，妙拥青云裏。
瞻言古堂侧，绛幔垂乌几。
煌煌重瞳君，玉带横文绮。
名为天下笑，身繫降生邸。
辛苦万厄功，一戏直童子。
婆娑园
作者：崔鶠
朝代：宋
体裁：七言绝句

晚禽噪竹百千翅，残菊横枝三两花。好在山园养衰废，风波不到野人家。
婆娑園
作者：崔鶠
朝代：宋

晚禽噪竹百千翅，殘菊橫枝三兩花。
好在山園養衰廢，風波不到野人家。
子石砚
作者：崔鶠
朝代：宋
体裁：古风

石家有儿玉含晶，嘘为云气吸为晴。纯精与之相感并，孕育万状流千名。黄昏鬼哭不忍听，且为白鹅了黄庭。
子石硯
作者：崔鶠
朝代：宋

石家有兒玉含晶，噓爲雲氣吸爲晴。
純精與之相感并，孕育萬狀流千名。
黄昏鬼哭不忍聽，且爲白鵝了黄庭。
新安四咏
作者：崔鶠
朝代：宋

我爱新安好，斋房四友全。斲成千样玉，扫得万毬烟。云气随银管，蛟龙入彩笺。周旋不能去，何待更论年。我爱新安好，城西似竹西。僧扉入黄叶，樵径下寒溪。宝阁花为网，珍台玉作梯。不愁临暮雨，白石了无泥。我爱新安好，新安胜事多。秋容明远眺，夜响答清歌。寺映离离叶，城通瑟瑟波。黄山敌嵩阜，三十六嵯峨。我爱新安好，新安度岁华。风烟迷郡阁，浦溆带人家。南亩元多黍，丘中亦种麻。更逢飘皂盖，疆埸视新瓜。
新安四咏·其一
作者：崔鶠
朝代：宋
体裁：五言律诗

我爱新安好，斋房四友全。斲成千样玉，扫得万毬烟。云气随银管，蛟龙入彩笺。周旋不能去，何待更论年。
新安四咏·其三
作者：崔鶠
朝代：宋
体裁：五言律诗

我爱新安好，新安胜事多。秋容明远眺，夜响答清歌。寺映离离叶，城通瑟瑟波。黄山敌嵩阜，三十六嵯峨。
新安四咏·其二
作者：崔鶠
朝代：宋
体裁：五言律诗

我爱新安好，城西似竹西。僧扉入黄叶，樵径下寒溪。宝阁花为网，珍台玉作梯。不愁临暮雨，白石了无泥。
新安四咏·其四
作者：崔鶠
朝代：宋
体裁：五言律诗

我爱新安好，新安度岁华。风烟迷郡阁，浦溆带人家。南亩元多黍，丘中亦种麻。更逢飘皂盖，疆埸视新瓜。
新安四詠·其一
作者：崔鶠
朝代：宋

我愛新安好，齋房四友全。
斲成千樣玉，掃得萬毬烟。
雲氣隨銀管，蛟龍入彩箋。
周旋不能去，何待更論年。
新安四詠·其三
作者：崔鶠
朝代：宋

我愛新安好，新安勝事多。
秋容明遠眺，夜響答清歌。
寺映離離葉，城通瑟瑟波。
黄山敵嵩阜，三十六嵯峨。
新安四詠·其二
作者：崔鶠
朝代：宋

我愛新安好，城西似竹西。
僧扉入黄葉，樵徑下寒溪。
寶閣花爲網，珍臺玉作梯。
不愁臨暮雨，白石了無泥。
新安四詠·其四
作者：崔鶠
朝代：宋

我愛新安好，新安度歲華。
風烟迷郡閣，浦溆带人家。
南畝元多黍，丘中亦種麻。
更逢飄皂蓋，疆埸視新瓜。
早春偶題
作者：崔鶠
朝代：宋

寒風淅瀝鳴枯葦，小鴨睡殘猶未起。
更教細雨結輕寒，坐聽蕭蕭打窗紙。
石盆養蒲已抽翠，雕斛栽花先弄紫。
擁爐閉閤賦幽香，未怕春冰生硯水。
早春偶题
作者：崔鶠
朝代：宋
体裁：古风

寒风淅沥鸣枯苇，小鸭睡残犹未起。更教细雨结轻寒，坐听萧萧打窗纸。石盆养蒲已抽翠，雕斛栽花先弄紫。拥炉闭閤赋幽香，未怕春冰生砚水。
早秋雨霁图
作者：崔鶠
朝代：宋

我离蜀山来，赤日走东州。
奇峰作眼想，一过神已留。
翩翩宋公子，新诗蔼风流。
丹青见新韵，潇洒出林丘。
依微万里遥，旷明一雨收。
高云杳褰开，缟日明华秋。
风裾映山青，眇眇行李幽。
得非送将归，色有离别忧。
念我山海癖，鍼砭不为瘳。
目看孤鸿飞，心已麋鹿游。
吾儿能扶犁，此帻便可投。
勿言尺寸许，是中有菟裘。
早秋雨霁图
作者：崔鶠
朝代：宋

我离蜀山来，赤日走东州。奇峰作眼想，一过神已留。翩翩宋公子，新诗蔼风流。丹青见新韵，潇洒出林丘。依微万里遥，旷明一雨收。高云杳褰开，缟日明华秋。风裾映山青，眇眇行李幽。得非送将归，色有离别忧。念我山海癖，针砭不为瘳。目看孤鸿飞，心已麋鹿游。吾儿能扶犁，此帻便可投。勿言尺寸许，是中有菟裘。
早秋雨霽圖
作者：崔鶠
朝代：宋

我離蜀山來，赤日走東州。
奇峰作眼想，一過神已留。
翩翩宋公子，新詩藹風流。
丹青見新韵，瀟灑出林丘。
依微萬里遙，曠明一雨收。
高雲杳褰開，縞日明華秋。
風裾映山青，眇眇行李幽。
得非送將歸，色有離別憂。
念我山海癖，鍼砭不爲瘳。
目看孤鴻飛，心已麋鹿游。
吾兒能扶犁，此幘便可投。
勿言尺寸許，是中有菟裘。
春日
作者：崔鶠
朝代：宋

落日不可尽，丹林紫谷开。
明明远色裏，历历暝鸦回。
春日
作者：崔鶠
朝代：宋

落日不可尽，丹林紫谷开。明明远色里，历历暝鸦回。
春日
作者：崔鶠
朝代：宋

落日不可盡，丹林紫谷開。
明明遠色裏，歷歷暝鴉回。
會節園梅花下作
作者：崔鶠
朝代：宋

去年白玉花，結子深林間。
小憩藉清影，低顰啄微酸。
故人不復見，春事今已闌。
繞樹尋履迹，空餘土花斑。
桃花
作者：崔鶠
朝代：宋

如何一朽株，孕此千亿花。虽云行且阑，明岁亦再华。岂如世上人，一老不复佳。
桃花
作者：崔鶠
朝代：宋

如何一朽株，孕此千亿花。
虽云行且阑，明岁亦再华。
岂如世上人，一老不復佳。
桃花
作者：崔鶠
朝代：宋

如何一朽株，孕此千億花。
雖云行且闌，明歲亦再華。
豈如世上人，一老不復佳。
桃花
作者：崔鶠
朝代：宋

残月迷春晓，桃花怯夜寒。何人未妆洗，先傍玉阑干。
桃花
作者：崔鶠
朝代：宋

残月迷春晓，桃花怯夜寒。
何人未粧洗，先傍玉阑干。
桃花
作者：崔鶠
朝代：宋

殘月迷春曉，桃花怯夜寒。
何人未粧洗，先傍玉闌干。
梅花·其一
作者：崔鶠
朝代：宋
体裁：七言绝句

仙子衣裳云不染，天人颜色玉无瑕。月寒桂树犹藏魄，海冻珊瑚未放芽。
梅花·其一
作者：崔鶠
朝代：宋

仙子衣裳雲不染，天人顔色玉無瑕。
月寒桂樹猶藏魄，海凍珊瑚未放芽。
梅花·其二
作者：崔鶠
朝代：宋

壽陽樓畔晴梅落，孝武宮中曉露溥。
越浦爭回乘興棹，洛堤欲駐有情鞍。
蝶遺粉翼輕難拾，鶴墜霜毛散未摶。
梅花·其二
作者：崔鶠
朝代：宋

寿阳楼畔晴梅落，孝武宫中晓露溥。
越浦争回乘兴棹，洛堤欲驻有情鞍。
蝶遗粉翼轻难拾，鹤坠霜毛散未抟。
梅花·其二
作者：崔鶠
朝代：宋

寿阳楼畔晴梅落，孝武宫中晓露漙。越浦争回乘兴棹，洛堤欲驻有情鞍。蝶遗粉翼轻难拾，鹤坠霜毛散未抟。
止遽軒
作者：崔鶠
朝代：宋

我如萬斛船，歲久腰已懶。
誰能逐相師，終日問手板。
去謀一寸安，輒被三尺挽。
憐公謝蠻觸，鼓卧旗亦偃。
止遽轩
作者：崔鶠
朝代：宋
体裁：古风

我如万斛船，岁久腰已懒。谁能逐相师，终日问手板。去谋一寸安，辄被三尺挽。怜公谢蛮触，鼓卧旗亦偃。
江月图
作者：崔鶠
朝代：宋

冥冥一叶轻，不知水与天。独于颢气中，仰见素璧圆。超然狂道士，起视清夜阑。自拈白玉笛，吹此江月寒。想当万籁息，逸响流空烟。我从江海来，形留意先还。何当买渔篷，追此水墨仙。
江月图
作者：崔鶠
朝代：宋

冥冥一叶轻，不知水与天。
独于颢气中，仰见素璧圆。
超然狂道士，起视清夜阑。
自拈白玉笛，吹此江月寒。
想当万籁息，逸响流空烟。
我从江海来，形留意先还。
何当买鱼篷，追此水墨仙。
江月圖
作者：崔鶠
朝代：宋

冥冥一葉輕，不知水與天。
獨於顥氣中，仰見素璧圓。
超然狂道士，起視清夜闌。
自拈白玉笛，吹此江月寒。
想當萬籟息，逸響流空烟。
我從江海來，形留意先還。
何當買魚篷，追此水墨仙。
海棠
作者：崔鶠
朝代：宋
体裁：七言绝句

浑是华清出浴初，碧绡斜掩见红肤。便教桃李能言语，要比娇妍比得无。
海棠
作者：崔鶠
朝代：宋

渾是華清出浴初，碧綃斜掩見紅膚。
便教桃李能言語，要比嬌妍比得無。
潜心斋
作者：崔鶠
朝代：宋

双扉掩余香，一榻下凉幔。
前人嗟不死，万古映黄卷。
时时撷英华，一一诣微远。
鼎食姑置之，此味良不浅。
潜心斋
作者：崔鶠
朝代：宋

双扉掩馀香，一榻下凉幔。前人嗟不死，万古映黄卷。时时撷英华，一一诣微远。鼎食姑置之，此味良不浅。
潜心齋
作者：崔鶠
朝代：宋

雙扉掩餘香，一榻下凉幔。
前人嗟不死，萬古映黄卷。
時時擷英華，一一詣微遠。
鼎食姑置之，此味良不淺。
石牛庄閒居
作者：崔鶠
朝代：宋

不识春风面，知从底处来。红深桃靥破，绿静水帘开。物外心常挂，人间事不谐。从今江海去，无复世推排。
石牛庄閒居
作者：崔鶠
朝代：宋

不识春风面，知从底处来。
红深桃靥破，绿静水帘开。
物外心常挂，人间事不谐。
从今江海去，无復世推排。
石牛莊閒居
作者：崔鶠
朝代：宋

不識春風面，知從底處來。
紅深桃靨破，綠靜水簾開。
物外心常掛，人間事不諧。
從今江海去，無復世推排。
秋日即事
作者：崔鶠
朝代：宋

秋草門前已沒靴，更無人過野人家。
離離疏竹時聞雨，淡淡輕烟不隔花。
秋日即事
作者：崔鶠
朝代：宋
体裁：七言绝句

秋草门前已没靴，更无人过野人家。离离疏竹时闻雨，淡淡轻烟不隔花。
績溪道中三首·其一
作者：崔鶠
朝代：宋

䆉稏青衣未剡芒，聯拳荷葉已秋香。
笋輿十里青松路，高捲蒙紗遡晚凉。
績溪道中三首·其三
作者：崔鶠
朝代：宋

山口含糊半吐雲，林頭時見綠紛紛。
何人解作孤鸞嘯，呼取凉風入帽裙。
績溪道中三首·其二
作者：崔鶠
朝代：宋

摐摐名木列千兵，風雨斜來捲旆旌。
愁倚寺門南下望，水烟不見小橋橫。
绩溪道中三首
作者：崔鶠
朝代：宋

䆉稏青衣未剡芒，联拳荷叶已秋香。笋舆十里青松路，高捲蒙纱溯晚凉。摐摐名木列千兵，风雨斜来捲旆旌。愁倚寺门南下望，水烟不见小桥横。山口含糊半吐云，林头时见绿纷纷。何人解作孤鸾啸，呼取凉风入帽裙。
绩溪道中三首·其一
作者：崔鶠
朝代：宋

䆉稏青衣未剡芒，联拳荷叶已秋香。笋舆十里青松路，高捲蒙纱溯晚凉。
绩溪道中三首·其一
作者：崔鶠
朝代：宋

䆉稏青衣未剡芒，联拳荷叶已秋香。
笋舆十里青松路，高捲蒙纱遡晚凉。
绩溪道中三首·其三
作者：崔鶠
朝代：宋
体裁：七言绝句

山口含糊半吐云，林头时见绿纷纷。何人解作孤鸾啸，呼取凉风入帽裙。
绩溪道中三首·其二
作者：崔鶠
朝代：宋
体裁：七言绝句

摐摐名木列千兵，风雨斜来捲旆旌。愁倚寺门南下望，水烟不见小桥横。
與叔易過石佛看宋大夫畫山水
作者：崔鶠
朝代：宋

霜落石林江氣清，隔江猶見暮山橫。
箇中只欠崔夫子，滿帽秋風信馬行。
觀魚
作者：崔鶠
朝代：宋

小魚喜親人，可釣亦可網。
大魚自有神，隠見誰能量。
老禪雖無心，施食不肯嘗。
時於千尋底，隠見如龍章。
觀黄筌畫花二首·其一
作者：崔鶠
朝代：宋

蒼顔白髮我雖陳，見了青紅幾度新。
更向黄生毫末裏，全家看盡劍南春。
觀黄筌畫花二首·其二
作者：崔鶠
朝代：宋

淺淺紅顴與白腮，卧枝斜葉抱新開。
何人與作春風面，誑得蜂兒日日來。
观鱼
作者：崔鶠
朝代：宋

小鱼喜亲人，可钓亦可网。大鱼自有神，隐见谁能量。老禅虽无心，施食不肯尝。时于千寻底，隐见如龙章。
观鱼
作者：崔鶠
朝代：宋

小鱼喜亲人，可钓亦可网。
大鱼自有神，隠见谁能量。
老禅虽无心，施食不肯尝。
时于千寻底，隠见如龙章。
观黄筌画花二首
作者：崔鶠
朝代：宋

苍颜白发我虽陈，见了青红几度新。更向黄生毫末里，全家看尽剑南春。浅浅红颧与白腮，卧枝斜叶抱新开。何人与作春风面，诳得蜂儿日日来。
观黄筌画花二首·其一
作者：崔鶠
朝代：宋

苍颜白发我虽陈，见了青红几度新。更向黄生毫末里，全家看尽剑南春。
观黄筌画花二首·其一
作者：崔鶠
朝代：宋

苍颜白髮我虽陈，见了青红几度新。
更向黄生毫末裏，全家看尽剑南春。
观黄筌画花二首·其二
作者：崔鶠
朝代：宋
体裁：七言绝句

浅浅红颧与白腮，卧枝斜叶抱新开。何人与作春风面，诳得蜂儿日日来。
詠圓通崇勝院
作者：崔鶠
朝代：宋

崢嶸盧山高，下看三江水。
青天瀑布飛，白日看烟起。
人家閑崦口，石道喬松底。
似窺仙剎麗，翠影亂螭尾。
亭亭兩金閭，妙擁青雲裏。
瞻言古堂側，絳幔垂烏几。
煌煌重瞳君，玉带橫文綺。
名爲天下笑，身繫降生邸。
辛苦萬厄功，一戲直童子。
詩二首·其一
作者：崔鶠
朝代：宋

淚盡空山一病夫，荆榛無路掩樵居。
自憐身是皮公美，茅屋青燈夜著書。
詩二首·其二
作者：崔鶠
朝代：宋

記得詩狂欲發時，鄱陽湖裏月明知。
無人爲覓桓伊笛，自捲秋蘆片葉吹。
詩四首·其一
作者：崔鶠
朝代：宋

我如秋蝶未忘情，對此寒花歎此生。
常愧老來親拄杖，看花不似蝶身輕。
詩四首·其三
作者：崔鶠
朝代：宋

荒蒲亂葦簇人烟，指點江州一望間。
惜取看人閑目力，琵琶亭上看廬山。
詩四首·其二
作者：崔鶠
朝代：宋

芙蓉堂下水溟溟，老去難禁此段清。
喚取王郎吹玉笛，愁來要聽水龍聲。
詩四首·其四
作者：崔鶠
朝代：宋

屯雲塞望蔚青林，刻雪停空立皓禽。
南渡長淮纔一水，令人便起五湖心。
诗二首
作者：崔鶠
朝代：宋

泪尽空山一病夫，荆榛无路掩樵居。自怜身是皮公美，茅屋青灯夜著书。记得诗狂欲发时，鄱阳湖里月明知。无人为觅桓伊笛，自捲秋芦片叶吹。
诗二首·其一
作者：崔鶠
朝代：宋

泪尽空山一病夫，荆榛无路掩樵居。
自怜身是皮公美，茅屋青灯夜着书。
诗二首·其一
作者：崔鶠
朝代：宋

泪尽空山一病夫，荆榛无路掩樵居。自怜身是皮公美，茅屋青灯夜著书。
诗二首·其二
作者：崔鶠
朝代：宋

记得诗狂欲发时，鄱阳湖裏月明知。
无人为觅桓伊笛，自捲秋芦片叶吹。
诗二首·其二
作者：崔鶠
朝代：宋

记得诗狂欲发时，鄱阳湖里月明知。无人为觅桓伊笛，自捲秋芦片叶吹。
诗四首
作者：崔鶠
朝代：宋

我如秋蝶未忘情，对此寒花叹此生。常愧老来亲拄杖，看花不似蝶身轻。芙蓉堂下水溟溟，老去难禁此段清。唤取王郎吹玉笛，愁来要听水龙声。荒蒲乱苇簇人烟，指点江州一望间。惜取看人闲目力，琵琶亭上看庐山。屯云塞望蔚青林，刻雪停空立皓禽。南渡长淮才一水，令人便起五湖心。
诗四首·其一
作者：崔鶠
朝代：宋
体裁：七言绝句

我如秋蝶未忘情，对此寒花叹此生。常愧老来亲拄杖，看花不似蝶身轻。
诗四首·其三
作者：崔鶠
朝代：宋
体裁：七言绝句

荒蒲乱苇簇人烟，指点江州一望间。惜取看人闲目力，琵琶亭上看庐山。
诗四首·其二
作者：崔鶠
朝代：宋
体裁：七言绝句

芙蓉堂下水溟溟，老去难禁此段清。唤取王郎吹玉笛，愁来要听水龙声。
诗四首·其四
作者：崔鶠
朝代：宋

屯云塞望蔚青林，刻雪停空立皓禽。南渡长淮才一水，令人便起五湖心。
诗四首·其四
作者：崔鶠
朝代：宋

屯云塞望蔚青林，刻雪停空立皓禽。
南渡长淮纔一水，令人便起五湖心。
酴醾依柏引蔓上冒其顛
作者：崔鶠
朝代：宋

春風亦已老，自厭丹采媚。
獨留白雪花，灑此千尺翠。
嵯峨珠籠冠，縹緲冒佛髻。
幽香勿襲人，恐爲真色累。
但願保明姿，終日奉清對。
要之萬物夥，汙潔自有類。
酴醾依柏引蔓上冒其颠
作者：崔鶠
朝代：宋

春风亦已老，自厌丹采媚。
独留白雪花，洒此千尺翠。
嵯峨珠笼冠，缥缈冒佛髻。
幽香勿袭人，恐为真色累。
但愿保明姿，终日奉清对。
要之万物伙，污洁自有类。
酴醾依柏引蔓上冒其颠
作者：崔鶠
朝代：宋

春风亦已老，自厌丹采媚。独留白雪花，洒此千尺翠。嵯峨珠笼冠，缥缈冒佛髻。幽香勿袭人，恐为真色累。但愿保明姿，终日奉清对。要之万物夥，污洁自有类。
題績溪雪峰樓
作者：崔鶠
朝代：宋

題詩最高處，不爲付人看。
記著今朝勝，山明松雪寒。
题绩溪雪峰楼
作者：崔鶠
朝代：宋

题诗最高处，不为付人看。
记着今朝胜，山明松雪寒。
题绩溪雪峰楼
作者：崔鶠
朝代：宋

题诗最高处，不为付人看。记著今朝胜，山明松雪寒。
黄州道中
作者：崔鶠
朝代：宋

莫愁微雨落輕雲，十里長亭未墊巾。
流水小橋山下路，馬頭無處不逢春。
黄州道中
作者：崔鶠
朝代：宋
体裁：七言绝句

莫愁微雨落轻云，十里长亭未垫巾。流水小桥山下路，马头无处不逢春。
和陈述古仙居岩老堂诗
作者：崔黄臣
朝代：宋
体裁：五言律诗

床头数卷书，足以乐樵渔。众谓衣冠传，自同岩谷居。潜心富仁智，育德审盈虚。刺史如相访，渊明有旧庐。
和陳述古仙居巖老堂詩
作者：崔黄臣
朝代：宋

牀頭數卷書，足以樂樵漁。
眾謂衣冠傳，自同巖谷居。
潛心富仁智，育德審盈虛。
刺史如相訪，淵明有舊廬。
咏花扇
作者：崖州女子
朝代：宋
体裁：五言绝句

团扇画方新，金花照席茵。那缘灯下见，更值月中人。
詠花扇
作者：崖州女子
朝代：宋

團扇畫方新，金花照席茵。
那緣燈下見，更值月中人。
句
作者：嵊县令
朝代：宋

一时分付雪儿歌。
句
作者：嵊縣令
朝代：宋

一時分付雪兒歌。
戏悼如禅师
作者：嵩禅师
朝代：宋
体裁：五言律诗

继祖当吾代，生缘行可规。终身常在道，识病懒寻医。貌古笔难写，情高世莫知。慈云布何处，孤月自相宜。
戲悼如禪師
作者：嵩禪師
朝代：宋

繼祖當吾代，生緣行可規。
終身常在道，識病懶尋醫。
貌古筆難寫，情高世莫知。
慈雲布何處，孤月自相宜。
水調歌頭
作者：嶽甫
朝代：宋

魯口天下壯，襟楚帶三吳。山川表裡營壘，屯列拱神都。鸚鵡洲前處士，黃鶴樓中仙客，拍手試招呼。莫誦昔人句，不食武昌魚。望樊岡，過赤壁，想雄圖。寂寥霸氣，應笑當日阿瞞疏。收拾周黃策略，成就孫劉基業，未信賞音無。我醉君起舞，明日隔江湖。
題僦樓壁
作者：川官
朝代：宋

朝看貝葉牢籠佛，夜禮星辰取奉天。
呼召歸來聞好語，初三初四亦欣然。
题僦楼壁
作者：川官
朝代：宋
体裁：七言绝句

朝看贝叶牢笼佛，夜礼星辰取奉天。呼召归来闻好语，初三初四亦欣然。
和杨伯子
作者：左次魏
朝代：宋

銮坡蓬监两封书，道院东西各付渠。乾道圣人无固必，是非付与直哉鱼。
和杨伯子
作者：左次魏
朝代：宋

銮坡蓬监两封书，道院东西各付渠。
干道圣人无固必，是非付与直哉鱼。
和楊伯子
作者：左次魏
朝代：宋

鑾坡蓬監兩封書，道院東西各付渠。
乾道聖人無固必，是非付與直哉魚。
妾薄命
作者：左瀛
朝代：宋
体裁：乐府曲辞

妾貌微微改，君恩渐渐疏。本期为匹鸟，深恐作前鱼。却月无心画，香云信手梳。佳人多薄命，不必重欷歔。
妾薄命
作者：左瀛
朝代：宋

妾貌微微改，君恩漸漸疏。
本期爲匹鳥，深恐作前魚。
却月無心畫，香雲信手梳。
佳人多薄命，不必重欷歔。
题马世功豁野堂
作者：左玙
朝代：宋

欢言赴幽期，作意理烟艇。曳缆松篁阴，未觉心地迥。舍舟登爽垲，微步水云净。扶舆登斯堂，遐眺方一骋。开轩纳野色，秋思浩千顷。心随片云远，目送孤鸿影。坐久襟宇宽，万事讵容省。永愿陪清游，栖身白鸥境。
题马世功豁野堂
作者：左玙
朝代：宋

欢言赴幽期，作意理烟艇。
曳缆松篁阴，未觉心地迥。
舍舟登爽垲，微步水云浄。
扶舆登斯堂，遐眺方一骋。
开轩纳野色，秋思浩千顷。
心随片云远，目送孤鸿影。
坐久襟宇宽，万事讵容省。
永愿陪清游，栖身白鸥境。
題馬世功豁野堂
作者：左璵
朝代：宋

歡言赴幽期，作意理烟艇。
曳纜松篁陰，未覺心地迥。
捨舟登爽塏，微步水雲浄。
扶輿登斯堂，遐眺方一騁。
開軒納野色，秋思浩千頃。
心隨片雲遠，目送孤鴻影。
坐久襟宇寬，萬事詎容省。
永願陪清游，棲身白鷗境。
題北山松軒
作者：左知微
朝代：宋

堂堂老龍根，挺秀依窗壁。
風煙歲月深，滴翠潤幽石。
時引琴瑟清，泠然動吟臆。
明堂知度材，豈惜破濃碧。
题北山松轩
作者：左知微
朝代：宋
体裁：古风

堂堂老龙根，挺秀依窗壁。风烟岁月深，滴翠润幽石。时引琴瑟清，泠然动吟臆。明堂知度材，岂惜破浓碧。
九峰
作者：左緯
朝代：宋

路人溪聲壯，秋深樹影稀。
岫雲藏鳥語，松露滴人衣。
詩戰蜂腰怯，茶分粥面微。
勝遊殊未厭，肯爲夜寒歸。
交翠亭
作者：左緯
朝代：宋

地勝多喬木，亭幽闞古墉。
春梢經雨合，晚色過煙濃。
影落琴書徧，聲穿戶牖重。
鸞棲應不久，枳棘若爲容。
半山庵
作者：左緯
朝代：宋

入山須判宿，不宿漫區區。
泉脈尋還有，蘭香嗅卻無。
杉高方見直，石怪不成粗。
若到三潭頂，歸時路更迂。
句·其一
作者：左緯
朝代：宋

祗把清風占得公。
句·其三
作者：左緯
朝代：宋

禽巢先覺曉，蟻穴未知霜。
句·其二
作者：左緯
朝代：宋

怪巖摩足力，空谷答人聲。
句·其四
作者：左緯
朝代：宋

歲華搖落盡。
大觀戊子秋七月大雨洪水薄城幾至奔決太守李公出禱城上即刻雨止水勢爲殺而民獲免焉因敘其所見爲古體詩五十韻且言台之城不可不修也
作者：左緯
朝代：宋

立秋亦云久，涼飈何參差。
蓐收氣力弱，炎帝從見欺。
赤雲熱如火，反甚盛夏時。
陰陽互擊薄，變動不可期。
颶風欻卷地，急雨如崩犂。
屋瓦逗飛鳥，雲柟棼亂絲。
暗恐江漢覆，又疑山岳隳。
百川肆橫流，倏忽潄城陲。
居民類燒蟻，惶恐不自持。
爲魚在頃刻，呼叫聲何悲。
我公初不動，徐問其所爲。
以謂吾在是，水其爲民疵。
駕言徑往視，朝服來登陴。
狂瀾吼而至，公亦爲興咨。
端物叩頭立，逡巡以致辭。
公辭殆未畢，水還疾如馳。
回首望黑雲，忽然見明曦。
雨師不得逞，風伯無所施。
少皞獨行令，昊天青四垂。
吁哉是可駭，神速至於斯。
蒼蒼其天乎，所聽信已卑。
公言我不聞，豈謂天聞其。
古人稱至信，水火蹈不疑。
天人雖限絕，吻合無由私。
宋景出言三，熒惑爲之移。
今公不待再，水災迄免罹。
惟公古君子，誠信本天資。
行藏即造化，神速固其宜。
嗟我海邦民，此患常羈縻。
往歲雨暴作，水行適及榱。
城壞而入水，黎民無孑遺。
官府一朝廢，所亡蓋不貲。
朝廷痛民害，大爲築城池。
中間水屢溢，幾乎與城夷。
城堅水無隙，民處不復危。
今則城已敝，闕落空殘壝。
如聞去歲冬，我公聞上司。
此實民之急，請從官繕裨。
上司靳省費，移牒猶難之。
民心日懍懍，見雨常顰眉。
但恐水不至，水至決不支。
前日果見此，必知其知隨。
又安知我公，有道衆莫窺。
救汝於溝壑，奪汝於蛟螭。
舉眼看三光，措身於兩儀。
公德大如許，汝知乎不知。
惡呼汝至愚，豈能事遠思。
此城苟未修，此患終未離。
明年公且去，水來將賴誰。
願公尚憐汝，再請而勿辭。
城修有二利，官帑皆在茲。
天台石橋
作者：左緯
朝代：宋

咄哉橋畔客，何不向前行。
自是君心險，無從此地平。
銀河千尺到，金劍一稜傾。
故我諸緣斷，唯聞流水聲。
天台道中
作者：左緯
朝代：宋

亂山深處是仙家，海變桑田日未斜。
爲有慈親倚門望，卻愁溪上見桃花。
尋委羽洞
作者：左緯
朝代：宋

委羽不知何處是，倩人扶上木蘭橈。
欲尋去路花梢密，爭認行雲酒浪搖。
流水忽隨山腳轉，洞天疑把杖頭挑。
逡巡不覺東風晚，殆有仙人弄玉簫。
崇教寺
作者：左緯
朝代：宋

只把山爲界，紅塵自此分。
竹窗吟聽雪，苔石坐看雲。
意靜詩先到，心清道自聞。
深慚王許輩，猿鶴舊同群。
招友人飲
作者：左緯
朝代：宋

入門相見喜還悲，不免樽前細問之。
一別又經無數日，百年能得幾多時。
後生袞袞皆成事，吾輩栖栖亦可疑。
日暮東風吹鬢髪，拍牀嗔道酒行遲。
春日
作者：左緯
朝代：宋

嫩紅相逐上枝頭，多少東風索我酬。
春色似人看易老，年華如客去難留。
長因好景翻成恨，只恐香醪壓得愁。
深放黄金爲酒盞，一城飛絮已悠悠。
春日曉望
作者：左緯
朝代：宋

屋角風微煙霧霏，柳絲無力杏花肥。
朦朧數點斜陽裏，應是呢喃燕子飛。
春晚
作者：左緯
朝代：宋

池上柳依依，柳邊人掩扉。
蝶隨花片落，燕拂水紋飛。
試數交游看，方驚笑語稀。
一年春又盡，倚杖對斜暉。
會侄書
作者：左緯
朝代：宋

憶昨宣和末，群凶聚韋羌。
一朝邏巡尉，州縣皆皇皇。
居民棄家走，元稚紛搶攘。
我時遭劫逐，與子空相望。
及茲建炎始，叛卒起錢塘。
初聞殺長吏，尋亦及冠裳。
死者不爲怪，生者反異常。
子在賊圍中，不知存與亡。
出處雖異域，阽危多備嘗。
骨肉非不親，患難各自當。
回思見賊日，豈謂免殺傷。
安知出深壁，猶得還故鄉。
爭言不死狀，失聲驚四旁。
餘生偶然遂，萬事皆可忘。
會我試新秫，放懷坐中堂。
庭梧露踳碧，砌菊風催黄。
年華意未晚，蟋蟀已近床。
對此復何待，五觴至十觴。
歌聲咽寒月，舞袖破夜霜。
豈無少年態，一醉乃爾狂。
此徒爲酒使，酒力安得長。
燈影照鬢髪，百憂在中腸。
干戈時未息，盜賊勢益張。
與子歸何處，相看兩茫茫。
桃源洞·其一
作者：左緯
朝代：宋

劉郎何用憶塵寰，舊路重尋事已難。
古意飄零無處覓，藤縈溪色上闌干。
桃源洞·其三
作者：左緯
朝代：宋

青山簇簇水灣灣，洞戶應將玉鎖關。
飲罷出來紅日晚，一聲雞犬悟人間。
桃源洞·其二
作者：左緯
朝代：宋

浮杯石上坐多時，手弄滄浪客思遲。
片片落花收拾看，洞中疑有舊題詩。
梅花
作者：左緯
朝代：宋

幾度尋春信，空歸及暮鴉。
試搖枝上雪，恐有夜來花。
望月穿深塢，迎風立淺沙。
若同桃李發，誰肯到山家。
次盛元敘遊九峰韻
作者：左緯
朝代：宋

恰恰鶯啼欲曉天，喚人擔酒入林泉。
沿崖覓路僧先引，選勝看山席屢遷。
心靜掉頭嫌鼓吹，酒狂揮手弄雲煙。
日斜數點殘紅下，芳草菲菲索醉眠。
次韻呈天台宰
作者：左緯
朝代：宋

僕也不自知，愛詩已成癖。
有作盈一囊，無人爲攟摭。
將求識者觀，千里事行役。
揚舲入武林，禰刺久未釋。
一日謁尚書，尚書爲虛席。
號僕以詩人，聲名從此得。
日上尚書堂，見公於侍側。
公時訪天台，頗恨未嘗識。
洎僕將告歸，贈言羨好色。
歲月不我留，八年如頃刻。
俄聞綰銅符，無乃慰平昔。
自古神仙才，多居隱吏職。
豈不見王喬，葉縣飛雙舄。
又不見葛洪，句漏流丹石。
付公以天台，人事有中的。
茲山八百里，窈窕多奇跡。
桐柏古洞天，金庭在其域。
三災不能侵，歷數無終極。
景命今始興，吾君壽千億。
公名亦俱傳，何啻登仙籍。
僕雖生此邦，仙果未得食。
今日返問公，何處桃花碧。
公疑我骨凡，未肯言消息。
骨凡安敢辭，此桃亦終覓。
次韻朱承事題丹邱
作者：左緯
朝代：宋

白雲城郭照通衢，未怕雲煙屬五湖。
萬疊暮山屏自展，一江春水練初鋪。
輸他夫子供吟筆，沒箇閑人與畫圖。
子晉玉簫聲已斷，不知笙鶴更來無。
次韻王似之過天台
作者：左緯
朝代：宋

彩旆搖霜宿鳥驚，旋將疾苦問民情。
從容會歷三臺遍，謦欬先看數路清。
紅日盡頭思玉闕，赤霞深處見瑤京。
信知子晉真苗裔，仙籍還居第幾名。
次韻贈段德公
作者：左緯
朝代：宋

宦游初謂江南好，不道淹留十載餘。
官職任卑終傲世，俸錢雖少尚收書。
天台舊俗思重借，于浦同官忍獨疏。
縱使北歸猶識路，滏陽三徑近使如。
石新婦
作者：左緯
朝代：宋

煙蘿爲髻霧爲巾，獨立江邊經月春。
無故被人呼作婦，不知誰是畫眉人。
聞角
作者：左緯
朝代：宋

頻催白日盡，爲爾一歔欷。
壯士軍中老，流人嶺外歸。
秋生邊樹暗，月在隴沙微。
燈火孤城閉，蕭蕭黄葉飛。
趨石橋初登山嶺
作者：左緯
朝代：宋

天梯欲上使人愁，身御長風不自由。
下視白雲生澗底，仰看紅日在山頭。
共傳此處迷劉阮，自恐今朝犯斗牛。
歸路似從雲漢墮，卻來塵世待羈囚。
送僧歸天台
作者：左緯
朝代：宋

還尋流水去，水極到天台。
時把碧雲句，寄將黄葉來。
石門高賺雪，溪塢曲藏梅。
貪看故山色，不知春已迴。
送別
作者：左緯
朝代：宋

騎馬出門三月暮，楊花無賴雪漫天。
客情惟有夜難過，宿處先尋無杜鵑。
送方尉還任
作者：左緯
朝代：宋

平安耿耿念庭闈，乞假言旋謝式微。
應向門前留彩棒，卻來堂下舞斑衣。
流花洞口春將近，蓋竹山頭雪已晞。
聞說後年官始滿，不知重到幾時歸。
送許左丞至白沙爲舟人所誤
作者：左緯
朝代：宋

短棹無尋處，嚴城欲閉門。
水邊人獨自，沙上月黄昏。
老別難禁淚，空歸易斷魂。
豈知今夜夢，先過白沙村。
送齊上人遊方
作者：左緯
朝代：宋

往究一乘去，期明諸祖燈。
遠山銜落日，空谷響殘冰。
離物心無染，談經義有憑。
世人多頂禮，爲是右橋僧。
過友人居
作者：左緯
朝代：宋

試問春蠶第幾眠，柳條如線雨如煙。
池蛙相應昏昏月，海燕初歸漠漠天。
卒歲未妨資橘柚，餘生應只付林泉。
他時卜宅如相近，且種壕頭十畝蓮。
避寇即事十二首·其一
作者：左緯
朝代：宋

凶賊起何暴，數州俄見殘。
殺人空骨亂，聞者爲心寒。
世治官軍怯，城孤守吏難。
天兵何日到，淚眼望長安。
避寇即事十二首·其一〇
作者：左緯
朝代：宋

借問今何所，空山號白龍。
秋聲悽萬竅，雪意黯千峰。
俯首燒殘葉，披衣聽斷鐘。
生涯都付賊，只有一萍蹤。
避寇即事十二首·其一一
作者：左緯
朝代：宋

無路掃妖氛，掀髯倚碧雲。
草茅難報國，畎畝敢忘君。
民業稍云復，賊巢猶未焚。
老臣筋力盡，灑淚對三軍。
避寇即事十二首·其一二
作者：左緯
朝代：宋

太平無可議，妖孽欲何求。
未足煩天討，然猶假廟謀。
鷹揚誰敢抗，鳥散類難收。
首惡聞猶在，王師願小留。
避寇即事十二首·其七
作者：左緯
朝代：宋

移家入空谷，十口墮荆榛。
猛虎欲當路，怪禽如喚人。
死生吾有命，幽獨自傷神。
泉石非無意，終身愧隱淪。
避寇即事十二首·其三
作者：左緯
朝代：宋

避地遶天涯，艱難兩鬢華。
逢人唯問賊，有夢只還家。
幾處看楓葉，今朝見菊花。
客衣寒更薄，日暮在平沙。
避寇即事十二首·其九
作者：左緯
朝代：宋

寂寞空山裏，黄昏百怪新。
鬼沿深澗哭，狐出壞牆頻。
小雨俄成霰，孤燈不及晨。
開門謝魑魅，我是太平人。
避寇即事十二首·其二
作者：左緯
朝代：宋

遙聞烏合輩，數十破錢塘。
故是昇平久，胡爲守備亡。
天誅初不暴，賊勢尚云張。
作過古來有，未宜憂我皇。
避寇即事十二首·其五
作者：左緯
朝代：宋

草暗迷人迹，山空答履聲。
夜眠溫石去，朝爨束薪行。
骨肉長嬉笑，交朋每送迎。
回思無事日，已恐是前生。
避寇即事十二首·其八
作者：左緯
朝代：宋

轉徙不知處，亂山逢掩扃。
斷崖飛虺蟄，枯木亂鴉腥。
莽蒼人煙滅，黄昏鬼火青。
夜寒長飲泣，安得壯夫聽。
避寇即事十二首·其六
作者：左緯
朝代：宋

失所尚遷次，江湖信足行。
朝廷自多土，天地只孤生。
已是無歸處，何須問去程。
甘心委溝壑，回首戀昇平。
避寇即事十二首·其四
作者：左緯
朝代：宋

消息苦無定，轉移難預言。
起看殘月色，行遶亂雲根。
餓久百骸劣，啼多雙眼昏。
天涯迷去路，誰爲我招魂。
避賊書事十三首·其一
作者：左緯
朝代：宋

凶賊意何慘，殺人焚其廬。
我命雖僅免，我家已爲墟。
譬如巢南鳥，巢破不得居。
朔風吹黄草，飛去將何如。
避賊書事十三首·其一〇
作者：左緯
朝代：宋

今我有三子，欲謀分置之。
庶幾一子在，可以收我尸。
老妻已咽絕，三子皆號悲。
生離過死別，不如還相隨。
避賊書事十三首·其一一
作者：左緯
朝代：宋

妖賊本蒸民，忽爾爲豬豚。
王師一日下，割剝恣啗吞。
食盡固其所，恐傷仁聖君。
招安俾復業，亦既不是人。
避賊書事十三首·其一三
作者：左緯
朝代：宋

嗟爾遊宦人，彌年住京闕。
盡室寄東南，一朝聞賊發。
道路已不通，音書多斷絕。
朔風滿長安，日夜成華髪。
避賊書事十三首·其一二
作者：左緯
朝代：宋

有女衣已穿，顔色猶自好。
無食未幾時，呦呦哭荒草。
問之誰家女，低頭未忍道。
前山欲黄昏，吾行不暇考。
避賊書事十三首·其七
作者：左緯
朝代：宋

東鄰有老人，金玉富無敵。
惡賊一朝來，棄之如瓦礫。
性命雖尚存，見人無顔色。
老人自不思，本爲大盜積。
避賊書事十三首·其三
作者：左緯
朝代：宋

懷寶恐吾累，蔽形何可遺。
囊衣入山谷，勢急還棄之。
及至出山日，秋風吹樹枝。
免爲刀兵鬼，凍死宜無辭。
避賊書事十三首·其九
作者：左緯
朝代：宋

妻兒共一區，日夜謹相守。
遙驚白旗來，不覺四散走。
汝死吾不知，吾亡汝何咎。
隔林聞哭聲，相見真成偶。
避賊書事十三首·其二
作者：左緯
朝代：宋

生長城市間，吾其患驅逐。
賊人俄漲天，舉家如奔鹿。
入山恐不深，但冀免殺戮。
賊平無所歸，獨倚青松哭。
避賊書事十三首·其五
作者：左緯
朝代：宋

搜山輒縱火，躡跡皆操刀。
小兒饑火逼，掩口俾勿號。
勿號可禁止，饑火彌煎熬。
吾人古有命，困仆猶能逃。
避賊書事十三首·其八
作者：左緯
朝代：宋

保城恃義兵，誤事真可惜。
國家久昇平，誰復睹鋒鏑。
一旦驅市人，紛然冒矢石。
逢敵先棄戈，罪之不可得。
避賊書事十三首·其六
作者：左緯
朝代：宋

十遷昧南北，終歲在路歧。
霜堅齧我足，風冽剝我肌。
艱難固其分，衰老難支持。
白骨亂荒草，百遷亦不辭。
避賊書事十三首·其四
作者：左緯
朝代：宋

賊來屬初夏，逃去窮幽荒。
山深松蘿密，野曠草木長。
蟒蛇大如樹，見我不忍傷。
賊固不如蟒，害人無善良。
雁山
作者：左緯
朝代：宋

亂山無限好，幽徑有時迷。
石骨秋偏瘦，松梢老卻低。
天寒聞雁過，月白見烏棲。
海上知名地，無人識馬蹄。
題摘星嶺
作者：左緯
朝代：宋

已知星可摘，須信路皆通。
日影穿雲薄，天形入水空。
遙看梁苑雪，獨挹楚臺風。
指點中華地，山河萬國雄。
題正等院竹軒
作者：左緯
朝代：宋

山色重重鎖碧蘿，更栽修竹在山阿。
老僧不識春頭面，但見階前新筍多。
香遠堂
作者：左緯
朝代：宋

試捲珠簾看，青山有幾重。
崢嶸秋色老，蒼莽暮煙濃。
未辨清猿處，遙知白鳥蹤。
藍田無此景，痛掃只雙松。
九峰
作者：左纬
朝代：宋

路人溪声壮，秋深树影稀。
岫云藏鸟语，松露滴人衣。
诗战蜂腰怯，茶分粥面微。
胜游殊未厌，肯为夜寒归。
九峰
作者：左纬
朝代：宋

路入溪声壮，秋深树影稀。岫云藏鸟语，松露滴人衣。诗战蜂腰怯，茶分粥面微。胜游殊未厌，肯为夜寒归。
交翠亭
作者：左纬
朝代：宋

地胜多乔木，亭幽阚古墉。
春梢经雨合，晚色过烟浓。
影落琴书徧，声穿户牖重。
鸾栖应不久，枳棘若为容。
交翠亭
作者：左纬
朝代：宋

地胜多乔木，亭幽阚古墉。春梢经雨合，晚色过烟浓。影落琴书遍，声穿户牖重。鸾栖应不久，枳棘若为容。
会侄书
作者：左纬
朝代：宋

忆昨宣和末，群凶聚韦羌。
一朝逻巡尉，州县皆皇皇。
居民弃家走，元稚纷抢攘。
我时遭劫逐，与子空相望。
及兹建炎始，叛卒起钱塘。
初闻杀长吏，寻亦及冠裳。
死者不为怪，生者反异常。
子在贼围中，不知存与亡。
出处虽异域，阽危多备尝。
骨肉非不亲，患难各自当。
回思见贼日，岂谓免杀伤。
安知出深壁，犹得还故乡。
争言不死状，失声惊四旁。
余生偶然遂，万事皆可忘。
会我试新秫，放怀坐中堂。
庭梧露踳碧，砌菊风催黄。
年华意未晚，蟋蟀已近床。
对此復何待，五觞至十觞。
歌声咽寒月，舞袖破夜霜。
岂无少年态，一醉乃尔狂。
此徒为酒使，酒力安得长。
灯影照鬓髪，百忧在中肠。
干戈时未息，盗贼势益张。
与子归何处，相看两茫茫。
会侄书
作者：左纬
朝代：宋

忆昨宣和末，群凶聚韦羌。一朝逻巡尉，州县皆皇皇。居民弃家走，元稚纷抢攘。我时遭劫逐，与子空相望。及兹建炎始，叛卒起钱塘。初闻杀长吏，寻亦及冠裳。死者不为怪，生者反异常。子在贼围中，不知存与亡。出处虽异域，阽危多备尝。骨肉非不亲，患难各自当。回思见贼日，岂谓免杀伤。安知出深壁，犹得还故乡。争言不死状，失声惊四旁。馀生偶然遂，万事皆可忘。会我试新秫，放怀坐中堂。庭梧露舛碧，砌菊风催黄。年华意未晚，蟋蟀已近床。对此复何待，五觞至十觞。歌声咽寒月，舞袖破夜霜。岂无少年态，一醉乃尔狂。此徒为酒使，酒力安得长。灯影照鬓发，百忧在中肠。干戈时未息，盗贼势益张。与子归何处，相看两茫茫。
半山庵
作者：左纬
朝代：宋
体裁：五言律诗

入山须判宿，不宿漫区区。泉脉寻还有，兰香嗅却无。杉高方见直，石怪不成粗。若到三潭顶，归时路更迂。
句
作者：左纬
朝代：宋

祗把清风占得公。怪岩摩足力，空谷答人声。禽巢先觉晓，蚁穴未知霜。岁华摇落尽。
句·其一
作者：左纬
朝代：宋

祗把清风占得公。
句·其三
作者：左纬
朝代：宋

禽巢先觉晓，蚁穴未知霜。
句·其二
作者：左纬
朝代：宋

怪岩摩足力，空谷答人声。
句·其四
作者：左纬
朝代：宋

岁华摇落尽。
大观戊子秋七月大雨洪水薄城几至奔决太守李公出祷城上即刻雨止水势为杀而民获免焉因叙其所见为古体诗五十韵且言台之城不可不修也
作者：左纬
朝代：宋

立秋亦云久，凉飈何参差。
蓐收气力弱，炎帝从见欺。
赤云热如火，反甚盛夏时。
阴阳互击薄，变动不可期。
飓风欻卷地，急雨如崩犂。
屋瓦逗飞鸟，云柟棼乱丝。
暗恐江汉覆，又疑山岳隳。
百川肆横流，倏忽潄城陲。
居民类烧蚁，惶恐不自持。
为鱼在顷刻，呼叫声何悲。
我公初不动，徐问其所为。
以谓吾在是，水其为民疵。
驾言径往视，朝服来登陴。
狂澜吼而至，公亦为兴咨。
端物叩头立，逡巡以致辞。
公辞殆未毕，水还疾如驰。
回首望黑云，忽然见明曦。
雨师不得逞，风伯无所施。
少皞独行令，昊天青四垂。
吁哉是可骇，神速至于斯。
苍苍其天乎，所听信已卑。
公言我不闻，岂谓天闻其。
古人称至信，水火蹈不疑。
天人虽限绝，吻合无由私。
宋景出言三，荧惑为之移。
今公不待再，水灾迄免罹。
惟公古君子，诚信本天资。
行藏即造化，神速固其宜。
嗟我海邦民，此患常羁縻。
往岁雨暴作，水行适及榱。
城坏而入水，黎民无孑遗。
官府一朝废，所亡盖不赀。
朝廷痛民害，大为筑城池。
中间水屡溢，几乎与城夷。
城坚水无隙，民处不復危。
今则城已敝，阙落空残壝。
如闻去岁冬，我公闻上司。
此实民之急，请从官缮裨。
上司靳省费，移牒犹难之。
民心日懔懔，见雨常颦眉。
但恐水不至，水至决不支。
前日果见此，必知其知随。
又安知我公，有道众莫窥。
救汝于沟壑，夺汝于蛟螭。
举眼看三光，措身于两仪。
公德大如许，汝知乎不知。
恶呼汝至愚，岂能事远思。
此城苟未修，此患终未离。
明年公且去，水来将赖谁。
愿公尚怜汝，再请而勿辞。
城修有二利，官帑皆在兹。
大观戊子秋七月大雨洪水薄城几至奔决太守李公出祷城上即刻雨止水势为杀而民获免焉因叙其所见为古体诗五十韵且言台之城不可不修也
作者：左纬
朝代：宋

立秋亦云久，凉飙何参差。蓐收气力弱，炎帝从见欺。赤云热如火，反甚盛夏时。阴阳互击薄，变动不可期。飓风欻卷地，急雨如崩犁。屋瓦逗飞鸟，云楠棼乱丝。暗恐江汉覆，又疑山岳隳。百川肆横流，倏忽漱城陲。居民类烧蚁，惶恐不自持。为鱼在顷刻，呼叫声何悲。我公初不动，徐问其所为。以谓吾在是，水其为民疵。驾言径往视，朝服来登陴。狂澜吼而至，公亦为兴咨。端物叩头立，逡巡以致辞。公辞殆未毕，水还疾如驰。回首望黑云，忽然见明曦。雨师不得逞，风伯无所施。少皞独行令，昊天青四垂。吁哉是可骇，神速至于斯。苍苍其天乎，所听信已卑。公言我不闻，岂谓天闻其。古人称至信，水火蹈不疑。天人虽限绝，吻合无由私。宋景出言三，荧惑为之移。今公不待再，水灾迄免罹。惟公古君子，诚信本天资。行藏即造化，神速固其宜。嗟我海邦民，此患常羁縻。往岁雨暴作，水行适及榱。城坏而入水，黎民无孑遗。官府一朝废，所亡盖不赀。朝廷痛民害，大为筑城池。中间水屡溢，几乎与城夷。城坚水无隙，民处不复危。今则城已敝，阙落空残壝。如闻去岁冬，我公闻上司。此实民之急，请从官缮裨。上司靳省费，移牒犹难之。民心日懔懔，见雨常颦眉。但恐水不至，水至决不支。前日果见此，必知其知随。又安知我公，有道众莫窥。救汝于沟壑，夺汝于蛟螭。举眼看三光，措身于两仪。公德大如许，汝知乎不知。恶呼汝至愚，岂能事远思。此城苟未修，此患终未离。明年公且去，水来将赖谁。愿公尚怜汝，再请而勿辞。城修有二利，官帑皆在兹。
天台石桥
作者：左纬
朝代：宋
体裁：五言律诗

咄哉桥畔客，何不向前行。自是君心险，无从此地平。银河千尺到，金剑一棱倾。故我诸缘断，唯闻流水声。
天台道中
作者：左纬
朝代：宋
体裁：七言绝句

乱山深处是仙家，海变桑田日未斜。为有慈亲倚门望，却愁溪上见桃花。
寻委羽洞
作者：左纬
朝代：宋
体裁：七言律诗

委羽不知何处是，倩人扶上木兰桡。欲寻去路花梢密，争认行云酒浪摇。流水忽随山脚转，洞天疑把杖头挑。逡巡不觉东风晚，殆有仙人弄玉箫。
崇教寺
作者：左纬
朝代：宋
体裁：五言律诗

只把山为界，红尘自此分。竹窗吟听雪，苔石坐看云。意静诗先到，心清道自闻。深惭王许辈，猿鹤旧同群。
招友人饮
作者：左纬
朝代：宋

入门相见喜还悲，不免樽前细问之。一别又经无数日，百年能得几多时。后生衮衮皆成事，吾辈栖栖亦可疑。日暮东风吹鬓发，拍床嗔道酒行迟。
招友人饮
作者：左纬
朝代：宋

入门相见喜还悲，不免樽前细问之。
一别又经无数日，百年能得几多时。
后生衮衮皆成事，吾辈栖栖亦可疑。
日暮东风吹鬓髪，拍床嗔道酒行迟。
春日
作者：左纬
朝代：宋
体裁：七言律诗

嫩红相逐上枝头，多少东风索我酬。春色似人看易老，年华如客去难留。长因好景翻成恨，只恐香醪压得愁。深放黄金为酒盏，一城飞絮已悠悠。
春日晓望
作者：左纬
朝代：宋

屋角风微烟雾霏，柳丝无力杏花肥。
朦胧数点斜阳裏，应是呢喃燕子飞。
春晚
作者：左纬
朝代：宋
体裁：五言律诗

池上柳依依，柳边人掩扉。蝶随花片落，燕拂水纹飞。试数交游看，方惊笑语稀。一年春又尽，倚杖对斜晖。
桃源洞
作者：左纬
朝代：宋

刘郎何用忆尘寰，旧路重寻事已难。古意飘零无处觅，藤萦溪色上阑干。浮杯石上坐多时，手弄沧浪客思迟。片片落花收拾看，洞中疑有旧题诗。青山簇簇水湾湾，洞户应将玉锁关。饮罢出来红日晚，一声鸡犬悟人间。
桃源洞·其一
作者：左纬
朝代：宋
体裁：七言绝句

刘郎何用忆尘寰，旧路重寻事已难。古意飘零无处觅，藤萦溪色上阑干。
桃源洞·其三
作者：左纬
朝代：宋
体裁：七言绝句

青山簇簇水湾湾，洞户应将玉锁关。饮罢出来红日晚，一声鸡犬悟人间。
桃源洞·其二
作者：左纬
朝代：宋
体裁：七言绝句

浮杯石上坐多时，手弄沧浪客思迟。片片落花收拾看，洞中疑有旧题诗。
梅花
作者：左纬
朝代：宋
体裁：五言律诗

几度寻春信，空归及暮鸦。试摇枝上雪，恐有夜来花。望月穿深坞，迎风立浅沙。若同桃李发，谁肯到山家。